بۆردومانی رژێمی سوریا و روسیا یه‌كشه‌ممه (28 ته‌مموز) بووه‌هۆی كوشتنی 11 مه‌ده‌نی له باكوری خۆرئاوای سوریا كه له‌وكاته‌وه‌ی له نیسانه‌وه هێرشه‌كان بۆسه‌ر ئه‌م ناوچه‌یه زیادیانكردووه، سه‌دان كه‌س بوونه‌ته قوربانی، ئاژانسی فرانس پرێس رایگه‌یاند.\nبه‌گوێره‌ی روانگه‌ی سوری بۆ مافه‌كانی مرۆڤ، هێرشه ئاسمانییه‌كان دوای هێرشێكی هێزه‌كانی رژێمی سوریا بۆسه‌ر تووندڕه‌وه‌كان و چه‌كدارانی هاوپه‌یمانیان له پارێزگای حه‌ما هات، كه بووه‌هۆی كوشتنی نۆ چه‌كدار.\nروانگه‌كه راشیگه‌یاند كه شه‌ڕ له گوندی ته‌ل مه‌له‌ح له باكوری حه‌ما بووه‌هۆی كوشتنی چوار چه‌كداری رژێم.\nباكوری حه‌ما، له‌گه‌ڵ پارێزگای ئیدلیب و چه‌ند به‌شێكی حه‌له‌ب و لازقییه، له ژێر ده‌سه‌ڵاتی ته‌حریر شامدان.\nروانگه‌كه رایگه‌یاند كه هێرشه ئاسمانییه‌كانی رۆژی شه‌ممه‌ی رژێم بوونه‌هۆی كوشتنی پێنج مه‌ده‌نی له شارۆچكه‌ی ئه‌ریحای ئیدلیب، له‌كاتێكدا هێرشه‌كانی روسیا سێ مه‌ده‌نییان له پارێزگای حه‌ما كوشت.\nراشیگه‌یاند كه تۆپباران و هێرشه ئاسمانییه‌كانی رژێم بوونه‌هۆی كوشتنی سێ مه‌ده‌نیی تر له شوێنێكی دیكه‌ی باكوری خۆرئاوا.\nبه‌گوێره‌ی روانگه‌كه، بۆردومانه‌كه رۆژێك دوای ئه‌وه‌ی دێت كه هێرشه ئاسمانییه‌كانی رژێم و روسیا بۆسه‌ر ناوچه‌كه 15 مه‌ده‌نییان كوشت، له‌نێویاندا 11 كه‌س له ئه‌ریحا.\nهێرشه ئاسمانییه‌كانی رژێم 9 مه‌ده‌نی ده‌كوژن له باكوری خۆرئاوای سوریا\nهێرشه ئاسمانییه‌كان 12 مه‌ده‌نی ده‌كوژن له باكوری خۆرئاوای سوریا


هەرێم و ئارامیی سیاسیی\n02:41 - 13/07/2021\nچەتری هەموو ئارامیی و ئاشتییەكی كۆمەڵایەتیی و ئاسودەیی خەڵك و پێكەوەهەڵكردن و ژیانكردنێكی شایستە، (ئارامیی سیاسیی)یە بۆ هەر وڵات و نەتەوەیەك.\n(ئارامیی سیاسیی)، هیچ شتێك لە پێشییەوە نییە، مەگەر (ئایین) نەبێت، مەگەر ئایین وەك چەمك و پرەنسیپ و تەشریع، ئارامیی هێنابێت بۆ تاك و خەڵك و كۆمەڵگە.\nهیچ فەوزەوییەت و ململانێیەكی سیاسیی و حیزبیی، دڵخۆشكەر نییە، لە هەر كوێرە گەڕەك و گوندێكی هەرێمی كوردستاندا، یەك فیشەك بتەقێت، مایەی نیگەرانیی و شڵەژانی دەروونییە، لە هەر سێكتەر و وەزارەتێكدا، خاڵێكی ڕەشی فەسادی كارگێڕیی بوونی هەبێت، كۆی پرۆسەی حكومڕانیی دەخاتە ژێر پرسیار و هەڕەشەوە، لە سەرسنوور بۆمبێك بتەقێت، ناوجەرگەی شار ئەشڵەژێت، جومگەی هەر حیزبێك ئازاری تێبكەوێت، لەشی كۆمەڵگە موبتەلا دەبێت پێیەوە.\nپەرلەمان تووشی هەوكردن بێت، خەڵك باجی موزاعەفات و ئیفرازات و ئازارەكەی دەدات، هەر كابینەیەك خەلەلی تێبكەوێت، دیسان هەر كۆمەڵگە ئەخاتە ڕەزالەت، سیستەمی حكوم و دەسەڵات پەیوەستە بە تاك و خانەوادە و كۆمەڵگە و نەتەوەوە، هەمیشە دوولایەنەیە، خەڵك و سیاسەت، یان دەسەڵات و حیزب لە لایەك و خەڵك و كۆمەڵگەش لە لایەك چارەنووسیان بەندە بە یەكەوە، لە هەرلا ناكۆكیی یان كێشە هەبوو، لاكەی تر پەلكێش دەكات، ئیتر لێرەدا دڵخۆشیی كوا، كە حاڵەتێكی تێكچڕژان و دووبەرەكیی و فەساد و گەندەڵیی ڕوودادەت، كامەیە ئارامیی و ئاسودەیی تاك و كۆمەڵگە؟\nدەبێت هەموو لایەك ئەو ڕاستییە بزانن، فەوزەوییەت و هەیەجانی ناكۆكیی، ژیانی تێدا نییە، كەس دڵ بەوە خۆش نەكات فڵان شار نائارامە و ئەوی دی ئارام، یان فیسار حیزب كێشەدارە و ئەویتر ساف و بێ گرێ، دواجار هەموومان لە كەشتییەكداین و كون لە هەر پارچەیەكی بكەوێت، تەواوی سەرنشینان نغرۆ دەبن، كورد یەك پاكێجە، شوعییەك بمرێت ئیسلامییەك دەبێت كفن و دفنی بكات، ڕاستڕەوێك تووشی پێكدادانی ئۆتۆمبێل بێت، نەتەوەییەك یان چەپێك لە تەوارییەكە دەبینرێت، ئەمە سەرباری شڵەژانی شەقام و سۆشیالمێدیا لە هەموو ڕوویەكەوە دەربارەی هەر حادیسە و حاڵەتێكی نامۆ و ئازارهێن.\nبۆیە دەبێت هەموومان لە خەمی یەكپارچەیی و گیان و ژیانی یەكتریدا بین، دەبێت شكۆی (ئارامیی سیاسیی) بپارێزین، مادەم لە ڕۆژهەڵاتدا دەژین و كۆمەڵگەكەمان فرەیی و پلوڕالیزم و حیزبییە، دەبێت مودارا بكەین و هەڵبكەین لەگەڵی، كاری ئێمە دەبێت هێوركردنەوە و ساڕێژ بێت نەك دنەدان و ئاگری فیتنەخۆشكردن، فیتنە حوشترێكە خەوتووە، نەفرەت لەوەی خەبەری دەكاتەوە، كە هەستا هەموومان دەشێلێت، وانەزانین پریشی ئاگر بەرمان ناكەوێت، هیچ ئاگرەسوورەیەك لە هیچ كەس دوور نییە، بۆیە دەهۆڵكوتین بۆ نائارامیی حیزبیی و سیاسیی و حكومیی و هەر ئاژاوەگێڕییەكی تر، باجی قورسی دەبێت، بە تایبەت بۆ ئەو كەس و لایەنانەشی كە تەنانەت تەرەفیش نین، چونكە دواجار كورد لە باڵۆنێكدایە و بە حەواوەین و هێشتا سەروەریی و سیادە و خاوەن دەستوور و پارێزبەندیی نێودەوڵەتیی و سیستەمی دژەتەنی نامۆ و ڕوخێنەر نین.


بە نزیک بوونەوەی جێژنی نەورۆز و بڵاوکردنەوەی درۆ و چەواشەکارییەکانی نەیارانی کوردستان، بۆ پێشگرتن لەبەڕێوەچوونی رێوڕەسمەکانی تایبەت بە نەورۆز و هەڵکردنی ئاگری نەورۆز، کۆمیسیۆنی تەشکیلاتی نەهێنی حیزبی دێموکراتی کوردستانی ئێران وێڕای پیرۆزبایی جێژنی نەورۆز، داوای لە سەرجەم خەڵکی کوردستان دەکات کە ئاگری پیرۆزی نەورۆز لە سەرتاسەری کوردستان هەڵبکەن.\nپەرچەکرداری توندی میدیاکانی رێژیم، سەبارەت بە دەنگدانەوەی میدیایی هێرش بۆسەر بنکەکانی حیزبی دێموکرات\nدوابەدوای بڵاوبوونەوەی هەواڵی هێرشی هێزەکانی ئاسایش و ناسراو بە هێزەکانی دژە تیرۆر بۆسەر بنکەکانی حیزبی دێموکرات، میدیاکانی رێژیمی ئیسلامیی ئێران وێڕای بەلاڕێدا بردنی بابەتەکە، پەرچەکرداری خێرا و تونیدیان نواند.\nپەیامی سەرەخۆشیی کۆمیتەی بەڕێوەبەریی حیزب لە دەرەوەی وڵات بەبۆنەی کۆچی دوایی عومەر حەمیدی


ده‌نگ له ناوخۆ و ڕێكکه‌وتن له ده‌ره‌وه |\nHome ڕاپۆرت ده‌نگ له ناوخۆ و ڕێكکه‌وتن له ده‌ره‌وه\nپێكهێنانی حكومه‌تی نوێ له ته‌ڵه‌ى ده‌ستوه‌ردانی ده‌ره‌كی نابێته‌وه\nهۆشداریى زۆربه‌ى لایه‌نه سیاسییه‌كان له ده‌ستوه‌ردانى وڵاتانى هه‌رێمى و ده‌ره‌كى له پرسی پێكهێنانى حكومه‌تى نوێى عێراق پێ ده‌چێت ته‌نها بۆ میدیاكان بێت، ئه‌و كه‌سه‌ى ده‌بێته سه‌رۆكوه‌زیران پێویستى به پاڵپشتى و یه‌كلاییكردنه‌وه هه‌یه له ده‌ره‌وه بێ ئه‌وه‌ى ئه‌و پڕۆسه‌یه ئاشكرا بكرێت.\nله دواى ساڵى 2003وه پێكهێنانى حكومه‌تى عێراقى پێویستى به دوایین مۆرى ڕه‌زامه‌ندى و سازانى نێوان ئه‌مەریكا و ئێرانه كه دوو ده‌وڵه‌تى خاوه‌ن هه‌ژموونن له عێراقدا.\nله دواى كۆتاییهاتنى هه‌ڵبژاردنى په‌رله‌مانى عێراق گه‌شته خێراكانى برێت مه‌كگۆرك نوێنه‌رى ئه‌مه‌ریكا له هاوپه‌یمانیى نێوده‌وڵه‌تى و قاسم سلێمانى فه‌رمانده‌ى سوپاى قودسی ئێران بۆ عێراق گه‌رمتر بوو له پێشتر كه ده‌رخه‌رى په‌رۆشیى واشنتۆن و تارانه بۆ پێكهاته‌ى حكومه‌تى نوێى عێراق بۆ چوار ساڵى داهاتوو.\nله 29ى مانگى ڕابردوودا حه‌یده‌ر عه‌بادى سه‌رۆكوه‌زیران ئاشكرای كرد كه چه‌ند ده‌وڵه‌تێك ده‌ستیان له پێكهێنانى حكومه‌تى نوێ وه‌رداوه و داواشی له كوتله سیاسییه‌كان كرد كه كۆبوونه‌وه له‌گه‌ڵ نوێنه‌رى وڵاتان نه‌كه‌ن له‌و باره‌یه‌وه.\nئه‌و هۆشدارییه‌ى عه‌بادى له كاتێكدایه كه خۆشی پێش چوار ساڵ له‌مه‌وبه‌ر به سازانى نێوان ئه‌مه‌ریكا و ئێران چووه سه‌ر كورسیی ده‌سه‌ڵات.\nئه‌و كاته‌ى قاسم سلێمانى كۆبوونه‌وه‌ى چڕوپڕى له‌گه‌ڵ پێكهاته‌كانى ماڵى شیعه ده‌كرد نیكى هایلی باڵیۆزى ئه‌مه‌ریكا له عێراق له‌به‌رده‌م ئه‌نجوومه‌نى ئاسایشى نێوده‌و‌ڵه‌تى وتى: ״ئێستا قۆناغێكى چاره‌نووسسازه بۆ عێراقییه‌كان و حكومه‌تى داهاتووش زنجیره‌یه‌ك بڕیارى گرنگ ده‌رده‌كات״.\nله ئێستادا ڕه‌وتى سه‌در به سه‌رۆكایه‌تیى موقته‌دا سه‌در دیارترین ئه‌و لایه‌نه شیعانه‌ن كه نایانه‌وێت ئه‌مه‌ریكا و ئێران ڕۆڵ له یه‌كلاییكردنه‌وه‌ى پۆستى سه‌رۆكوه‌زیراندا بگێڕن و هه‌رزووش له تویتێكدا له ئه‌كاونتى تایبه‌تى خۆى له تۆڕى كۆمه‌ڵایه‌تیى تویته‌ر موقته‌دا سه‌در هۆشدارى له‌و باریه‌وه دا.\nده‌رچوونى هێزه‌كانى ئه‌مه‌ریكا له عێراق له ساڵى 2011وه گۆڕه‌پانه‌كه‌ى بۆ هه‌ژموونێكى زیاترى ئێران به‌جێ هێشتووه كه ئاماژه‌كان بۆ ئه‌وه‌شن ئه‌مجاره تاران زیاتر له واشنتۆن ڕۆڵ له دیاریكردنى ئه‌و كه‌سه‌دا ببینێت كه له‌سه‌ر كورسیی سه‌رۆكوه‌زیران داده‌نیشێت، ئه‌وه‌ش هێزه سوننه‌كانى ترساندووه له قه‌باره‌یان له حكومه‌تى داهاتوودا.\nمه‌تشه‌ر سامه‌رائی ئه‌ندامى سوننه‌ى په‌رله‌مانى عێراق به ״ئاژانس״ى وت: ״یه‌كلاییكرنه‌وه‌ى بڕیارى پێكهێنانى حكومه‌تى نوێى عێراق و دیاریكردنى كه‌سێتیى سه‌رۆكوه‌زیران په‌یوه‌سته به ده‌ستوه‌ردانى ده‌ره‌كییه‌وه، ئه‌گه‌ر ئه‌و بڕیاره ئێرانى نه‌بێت ئه‌مه‌ریكى یان سعوودى ده‌بێت״.\nوتیشى: ״عێراق بووه‌ته گۆڕه‌پانی یه‌كلاییكردنه‌وه‌ى ململانێ سیاسییه هه‌رێمى و نێوده‌وڵه‌تییه‌كان و ناشتوانین له‌و كێشه‌یه قوتار بین تاوه‌كو حكومه‌تێكى نیشتیمانى درووست نه‌بێت״.\nپێ ده‌چێت خودى سیاسه‌تمه‌داره عێراقییه‌كان هۆكار بن بۆ ئه‌وه‌ى نه‌خشه‌ى حكومه‌تى داهاتوویان له ده‌ره‌وه بكێشرێت كه خۆیان له ناوخۆدا نه‌توانن ئه‌و كاره بكه‌ن.\nسه‌لیم شه‌وقی ئه‌ندامى په‌رله‌مانى عێراق له ڕه‌وتى حیكمه‌ى شیعه به ״ئاژانس״ى وت: ״شكستى لایه‌نه عێراقییه‌كان بۆ چاره‌سه‌رى كێشه ناوخۆییه‌كانیان كارێكى وای كرد كه ده‌ستوه‌ردانى ده‌ره‌كى له كاروباره‌كانیاندا هه‌بێت و ئه‌و ده‌رفه‌ته درووست بكه‌ن״.\nوتیشى: ״ئه‌و ده‌ستوه‌ردانه ده‌ره‌كییانه به‌ره‌و ئاقارێكى مه‌ترسیدارمان ده‌بات كه ناتوانین بگه‌ڕێینه‌وه بۆ دواوه.״\nئه‌گه‌ر شیعه‌كان ئێران و سوننه‌كانیش ئه‌مه‌ریكا و سعوودییه‌یان هه‌بێت له ده‌ره‌وه پاڵپشتییان بكات، پێكهاته‌كانى تر چانسێكى ئه‌وتۆیان بۆ نه‌ماوه‌ته‌وه و له پێكهێنانى حكومه‌تى نوێدا ته‌نها ژماره‌یه‌كى كه‌م ده‌بن.\nجۆزێف سڵێوه ئه‌ندامى په‌رله‌مانى عێراق سه‌رۆكى لیستى وه‌ركاى مه‌سیحى له په‌رله‌مانى عێراق به ״ئاژانس״ى وت: ״ده‌ستوه‌ردانى دەرەکی وڵاتان كارێكى وای كردووه عێراقییه‌كانیش دابه‌ش بن له نێوان ئێران و ئه‌مه‌ریكا و سعودییه و قه‌ته‌ر و وڵاتانى تردا كه بارودۆخى ناوخۆى عێراق بۆ ئامانجى تایبه‌تى خۆیان ده‌قۆزنه‌وه.״


هۆلۆکاستێک بوو بە هەوێنی سەربەخۆیی نەتەوەیەک… بەڵام … حەسەن ئەهوەن – Giareng\nهۆلۆکاستێک بوو بە هەوێنی سەربەخۆیی نەتەوەیەک… بەڵام … حەسەن ئەهوەن\nلە سێ شه‌ممه - 8 12 2015\nکارەساتی سامناک و جینایەتکارانەی هۆلۆکاست کە لە جەرەیانی شەری دووهەمی جیهانی لە لایەن حیزبی نازیستی هیتلێر دەرحەق بە نەتەوەی یەهوود لە ئاڵمان و لهێستان و هێندێک وڵاتانی ئوروپای شەرقی و غەربی کرا و بە میلیونان جوولەکەیان هەر لە منداڵی ساوا تا پیری پەککەوتە سووتاند و کوشت و بە کۆمەڵ زیندە بەچاڵ کرد کە دواتر لە لایەن کۆمەڵی نێونەتەوەیی بە دڕندانەترین ژینۆسایدی مێژوو ناسرا. جگە لە کۆماری ئیسلامی شیعەی سێزدە ئیمامی ئێران کە هۆلۆکاست بە درۆ و دروستکراو دەزانێ، هەموو دونیا نیفرەت و بێزاری و هاودەردی خۆیان دەگەڵ ئەو کردەوە وەحشیانەیەی نازێکانی هیتلێری دەربریوە. تەنانەت نەتەوەی عەرەب کە دژبەری نەتەوەی یەهوودە و کێشەی سیاسی قووڵیان هەیە، حاشا لە هۆلۆکاست ناکەن.\nدوای شکستی نازێکانی ئاڵمان و فاشیستە هاوپەیمانەکانیان و رەوینەوە و هێور بوونەوەی مەترسی لە ئوروپا، رووداوی هۆلۆکۆست هۆکارێکی سەرەکی بوو یەکەم، بۆ یەکگرتن و یەکدەنگی هەموو باڵەکانی سیاسیی ئەوکاتی نێو جوولەکەکان بە چەپ و راستەوە بۆ پاراستنی بەرژەوەندیی نەتەوەیی و خێراتر کردنی سەرکەوتن بەرەو ئامانجی کیان و سەربەخۆیی. دووهەم کردنەوەی کاناڵەکانی بە هێزی دیپلۆماسی و لۆبێکان لە دەرەوە بە دەنگ و رەنگێک. سێهەم پێکهێنانی یەک هێزی بەرگری نیشتیمانی بە هێز لە ژێر تەنیا یەک ئاڵا و دروشمی نەتەوەیی دا. ئاکامەکەشی سەربەخۆیی و بەرە بەرە بە هێزی دەوڵەتی ئیسرائیلی لێکەوتەوە بە شێوەیەک کە هێرشی نیزامیی گەلەکۆمەگی بیست وڵاتی عەرەبیان لە شەش رۆژ دا لە کۆتایی دەیەی ٦٠ی زایینی بە شکست ئەعراب و سەرکەوتنی ئیسراییل کۆتایی پێ هێنا.\nکورد و کوردستان کە بە درێژایی مێژووی چەند سەت ساڵە بە دەیان و سەدان ژینۆساید و کارەساتی لە لایەن ئیمپراتۆرێکانی ئیسلامی سوننە و شیعە لە دەورانی عوسمانێکان و سەفەوێکان و دواتریش هەر چوار وڵاتی داگیرکەرەوە بە سەر هاتووە، ئێستاشی دەگەڵ بێ بەو جۆرەی مێژوو و ئەزموون دەخوازێ، نەقۆزراوەتەوە، هیچ، بەڵکوو کێشەکانی قووڵتر کردۆتەوە. یەکەم موعامیلە لە سەر کوردان لە دەورانی فەرماندەیی سوڵتان سەلاحەدینی ئەیوبی کە سەرکردەیەکی موسوڵمانی کورد بوو و عەرەب و ئیدۆلۆژی ئیسلام لە قودرەتی بە هێز و فەرماندەیی ئەو بۆ هەڵاییساندنی شەری سەلیبی کەڵکی لێوەرگرت و کوردیان کردە کەوا سووری پێش لەشکرێ و پاشان سەربەخۆیی زۆربەی نەتەوەکان و دەوڵەتی لێکەوتەوە جگە لە کورد…. بە واتایەک ئیسلام سەربەخۆیی و دەوڵەتی بۆ زۆربەی ئەو نەتەوانەی دەوروبەر بە حەڵاڵ زانی جگە لە کوردان و خاکی کوردان…. و سەلاحەدینیش کە کوردی بابان بوو دەگەڵ دمراستەکانی دونیای ئیسلامی عەرەب هاورا بوو و حەپەی لێنەهات.\nلە دەورانی دەسەڵاتداری چەندین سەت ساڵەی شیعەی سەفەوی لە ئێران، یەکەم ژینۆسایدی کوردان دەستی پێکردوو و بە سەت هەزاران کوردیان بە هۆکاری سیاسی و نەتەوەیی یەوە لە باکووری رۆژهەڵاتی کوردستان و ئارارات بۆ دەراوی ئییالەتی خوراسان و دەورووبەر گوازتەوە و لە زیدی باب و باپیرانیان دەر کردن کە هەم لە نفوز و نفوسی کورد کەم کەنەوە و هەم ئاڵووگۆر بە سەر ئەقڵی نەتەوەیی و ئایینی یان دا بێنن…. ئەمیرانی بابانی کورد هەر کامەو سەر بە دەسەڵاتێکی شیعە و سوننەی سەفەوی و عوسمانی بوون و دژی خاک و نەتەوەی خۆیان لەشکرکێشیان دەکرد…. شۆڕشەکانی یەک لە دوای یەکی شێخ رەزای درسیم و شێخ سەعیدی پیران و سمکۆی شکاک و شێخ مەحموودیش هەر کامە و بە چەندین کارەساتی بە سەرهاتوو دا بە ناکامی تێپەڕی…. تەنیا ئاسۆیەکی روون کە لە مێژووی هەمووی کوردستان دا بەری حەفتا ساڵ لەمەوبەر کە کۆمەڵەی ژێ کاف هەوێنی بوو، هەلی هەڵکەوتوو بە زانایی و لێهاتوویی رێبەری هەڵکەوتووی پێشەوای کورد قازی مەحەممەد لە میانەی شەری دووهەمی جیهانی دا، قوزترایەوەو بۆ یەکەم جار کورد بۆ ماوەی ١١مانگ و بیست رۆژ تامی سەربەخۆیی و بەختەوەری چێشت. هەر چەند پانتایی جوغرافیای کوردستانی سەربەخۆ کەم بوو بەڵام چرا و هیوایەکی گەش بوو ئەگەر مەودا درابا و سوڤیەت وەک زلهێزی مەترەحی دونیای ئەو کات پشتی بەرنەداباو لانی زۆری خان و ئاغا و سەرۆک عەشیرەتەکان پشت لە کۆمار و روویان لە دوژمن نەبا و هەر وەک بارزانێکان کە وەک دوو کۆڵەکەی بە هێزی پاراستنی کۆمار بوون، ئەوانیش بە هەموویان دوو کۆڵەکەی تری پاراستن بان، ئێستا هەر خاوەنی ئەو کیان و سەربەخۆیی یە دەبووین بە پانتایی کوردستانێکی فرە گەورەتر.\nماوەی زیاتر لە دوو دەیەیە، لە سایەی شەڕی کەنداوەوە و ئاڵووگۆڕەکانی ناوچەی رۆژهەڵاتی نێوەراست، چەندین هەلی هەڵکەوتوو بۆ کورد کە سەرزەوێکەی لەو بەشە جوغرافیایە کەوڵکەوتووە، و بەشی باشووری کوردستانە و بەقەت هەموو بەشەکانی دیکەی کوردستان بە هۆی سەرهەڵدانی شۆڕشەکانی نەتەوەیی کارەسات و نەهامەتی و ئەنفال و کیمیا باران و ژینۆسایدی بە سەر دا هاتووە، رەخساوە و هاتۆتە پێش زۆر بە سووک و هاسانی، کە بە داخەوە لە بەر، خۆ خۆیی و زاڵ بوونی ئەقڵییەتی شاخ بە سەر شار دا و لە داخی بنەماڵەیەکی کە لە حەقیقەت و ناوەرۆک دا سەرهەڵدانی شۆڕشی نەتەوەیی کورد و زیندوو راگرتنی کورد لە باشوور بە شاهیدی مێژوو لەوانەوە سەرچاوە دەگرێ، حازرن بە خراپترین شێوە ببنە پاشکۆی دوژمنی سەرسەخت و بە ئەزموون لە فێڵبازی، بە تایبەت دژ بە مافی کورد هەم لە بواری نەتەوەییەوە و هەم ئایینێ یەوە… حازرن هەموو دەسکەوتە لەبارەکانی کورد کە دونیای غەرب و زلهێزی دونیایە کە ئەورۆ لە سەر ئەو باوەرەن ئەو ناحەقییانەی دەرحەق بە کورد لە مێژوو دا لە لایەن ئەوانە کراوە دەبێ قەرەبوو بکرێتەوە، کەچی بەشێک بۆ سەرنەگرتنی ئەو ئامانجانەی کورد هەر روو و پرس و رایان لە وەحشی ترین و جینایەتکارترین دوژمنی نەتەوەی کورد واتە حکومەتی درێژەدەری رێچکەی سەفەوێکانی ئێرانە…. و بوونە مەدداح بۆیان کە گوایا تەنیا ناجی کورد، حکومەتی ئیسلامی ئێرانە…. ئەحزاب و رووناکبیرەکان و میدیا ئەهلی یەکان رۆڵی زۆر نیگاتیویان وەک ئوپۆزیسیون لە خۆ نیشان داوە و لە جێی ئەوەی ئۆپۆزیسیونی چارە ساز و پۆسێتیو بن، دوژمنایەتیی لایەنێک دەکەن بە بیانووی بنەماڵەیەک کە بە کردەوە تەنیا ئاڵاهەڵگری مافی نەتەوەیین و بە خاتری دژایەتیی و ناخۆشەویستیی حکومەتی شیعەی ئێران، دوژمنایەتیی ئەو هەرێمەی دەکەن کە ئەو بنەماڵە و پارتەکەیان لە سایەی خوێنی سەدان هەزار شەهید دا وەک هەموو لایەنەکانی دیکە لە بەرێوەبردنی دا بەڵام بە هەستی نەتەوەیی تێی دا بەشدارە و بە وۆشیاری و هەستیارێوە چاوەدێری دەکا…. هێزەکانی باکوور و رۆژئاواش لە هەل و هەلوومەرجەکانی پێشهاتوو، بە دەخالەتی راستەوخۆی حکومەتی شیعەی ئێران، زەرەرمەند بوون. لە سیاسەتی ناوەوە و دەرەوەیان دا هێنانی ناوی کۆماری ئیسلامی بڤەیە و بە کردەوەیان را دەکەونە بەرەی ئێرانەوە. کاتێک هادەپ بە هەشتا کورسێوە سەر لە سندوقی دەنگدان دێنێتە دەر و داوای بەشداری حکومەتی لێدەکرێ بە چەند وەزیرەوە، حکومەتی ئیسلامی ئێران، راستەوخۆ یا ناراستەوخۆ کە ئەوە بە مەترسێکی زۆر گەورەو سەرکەوتنێکی لە بار بۆ کوردانی باکوور دەزانێ، شوێندانەری دوژمنانەی خۆی بە هاندانی بەشێک لە رێبەرانی سەربە خۆی و ئایینی خۆی لە شاخ هان دەدا بۆ دژایەتیی هەر چەشنە ئیئتیلافێک و سازیشێک کە بێ شک لە قازانجی کوردی باکوور دەکەوتەوە…. هەروەها هێنانە گۆڕی تێز و سەفسەتەی رەد کردنەوەی ” دەوڵەت نەتەوە ” ش لە ئامانجەکانی هەر چوار دوژمنی داگیرکەری کوردە بە تایبەت حکومەتی شیعەی ئێران کە عەمەلەن هەوساری شیعەکانی دەسەڵاتداری سوریە و عێراقیشی بە دەستە…. زڵهێزی باکووری کوردستان، پێیوایە خەبات و تێکۆشانی هەموو پارچەکان دەبێ راوەستێ و لە ژێر فەرماندەیی و بیری ئەوان دا، رووی چەک و خەبات تەنیا لە دەسەڵاتدارانی تورکیە بێ!. چۆن تەنیا تورکان بە دوژمنی نەتەوەی کورد دەزانن. بەرخۆدانی رۆژئاوا لە کۆبانی و ئەو بەشە لە کوردستان وەک ئیفتیخار و شانازی و خۆراگری کورد کە بۆ یەکەم جار تەواوی دونیا بە رێزوە باسی لێدەکا و لێی ئاگادارەو یارمەتیی جەنگی داوە و خۆی بە قەرزداری دەناسێ و چووە ناو مێژووی نێونەتەوەییەوە، هاوکاری و بەشدار بوونی هەموو پارچەکانی لێکەوتەوە و بۆ یەکەم جار هێزی دەوڵەتی کوردی بە فەرمی بەشداری ئەو سەرکەوتنە بە سەر ئیسلامی وەحشی داعشی داگیر کەر دا کە دەوڵەتی تورک لە پەناوە گەورەترین یارمەتیی داعشی بە دژی کوردان داوە، لە فورسەتە هەڵکەوتوەکانی مێژوویی یە ئەگەر هێزی دەسەڵاتداری کورد لە رۆژئاوا بە سەربەخۆیی سیاسی خۆیان و لە بەرەی غەرب دا تێکۆشانی بەردەوام و هاوئاهەنگ بکا، بێ شک لە قازانجێ دا دەبن و تووشی هەرەس و داکەوتن نایەن.\nهێزەکانی رۆژهەڵاتی کوردستان زیاتر لە دوو دەیەیە بە خاتری پاراستنی بەرژەوەندی یەکانی نەتەوەیی هەرێمی باشووری کوردستان وێڕای زۆرێک ناو و ناتۆرە و بێ حورمەتی و لەشکرکێشی کۆماری ئیسلامی ئێران بە چاوساغی لایەنە دۆستەکانیان لە باشوور و هەروەها تێرۆری سەدان کادر و ئەندام و لایەنگر و دانێشتووی سەر بە هێزە سیاسی یەکانی رۆژهەڵات لە مەڵبەندی پارێزگای سولەیمانیە و لە ژێر چاوەدێری هێزەکانی کوردیی دەسەڵاتداری ئەو مەڵبەندە بۆ خۆش خزمەتی کۆماری ئیسلامی ئێران، مایەی زۆریان لە خۆیان داناوە.\nبە سرنج دان بەو هەلوومەرجە لەبار و مێژوویی یەی کە لە چەند ساڵی رابردوو دا بۆ کورد رەخساوە و گەورە زلهێزەکانی بریاردەری چارەنووسی نەتەوەکان، کە هەنووکە یارمەتیدەر و پشتیوانی کوردانن و کورد وەک تاکە نەتەوەی هەرێمی رۆژهەڵاتی ناوەراست بە کردەوە روحی دێمۆکراتی و مرۆڤدۆستی بە هەموو دونیا نیشان داوە، کەچی چەند لایەنێک لە کوردی باشوور و باکوور، کەوتوونە بەرەی سەفەوێکانی ئیمپراتۆریخوازی شیعەی ئێرانەوە کە ماکەی هەموو کێشە و گرفتەکانی ناوچەیی و دەرەکی یە و هۆکارن بۆ بە تەنگەژەکێشانی کێشەی کورد. تا ئێستا دەرەتانی دامەزرانی ستاتۆیەکی ستراتێژی بۆ کورد لە بەر کێشە دروست کراوەکانی نێوخۆیی بە هۆی کۆماری ئیسلامی ئێرانەوە رێگا پێ نەدراوە…. مخابن کۆی هەمووی ئەو کارەسات و نەهامەتی یانەی بە سەر کورد لە لایەن دوژمنەوە هاتووە و هەر کامەی لە جێی خۆی هۆلۆکاسێکن، ئێستاش بە کاڵی و واڵی ئەزموون دەکرێ……..\nبەو هیوایەی هەموو هێز و لایەنە چارەنووس سازەکانی هەر چوار پارچەی کوردستان، گرینگترین هەلی مێژوویی پێکهاتووی ئەورۆ کە لە مێژووی کورد دا بە دەگمەن بووە کە گەورە زلهێزەکانی دونیا ئاوڕیان لە کوردستان داوەتەوە تا درەنگ نەبووە لە دەست نەدەن و بیقوزنەوە و بە یەک دەنگ و یەکرەنگ و یەک ئاڵا هاوکات دەگەڵ دەنگی دونیای پێشکەوتوو و مرۆڤایەتیی، خۆیان رووسووری مێژوو و نەوەکانی حەساوەی داهاتوو لە کوردستانێکی ئازاد و سەربەخۆ و پێشکەوتوو و سکۆلار دا ببیننەوە……


غەسلی گوورچیلە :: Dialysis\nغەسلی گوورچیلەکان کردارێکە وەک بەدیلێک و جێگرەوەیەک بۆ بەڕێوەچوونی فرمانی ئاسایی گورچیلەکان.\nبەھۆی ئەم کردارەوە ئەو کەسانەی تووشی عجزی گوورچیلە بوون چانسی گەڕانەوەیان دەبێت بۆ ژیان.\nدوو جۆر لە غەسلی گورچیلە ھەیە :(Hemodialysis & Peritoneal Dialysis) ، ھەریەک لەم دوو ڕێگەیە سوود و زیانی خۆی ھەیە...\nغەسلی گورچیلە چییە؟\nفرمانی سەرەکی گورچیلەکان بریتییە لە پاڵاوتنی خوێن ، غەسلی گورچیلە کردارێکە وەک بەدیل و یەدەگێک وایە بۆ ھەندێ لە فرمانی گورچیلەکان، غەسلی گورچیلە یارمەتی لەش دەدات بۆ بەردەوام بوونی فرمانی گورچیلەکان کاتێک پەکیان دەکەوێت و عجز دەبن .\nگورچیلەکان چەندەھا ڕۆڵی گرنگیان ھەیە،یەکێک لە فرمان و ئیشە گرنگەکانی دیکەیان بریتییە لە ڕێکخستن و ھاوسەنگ کردنی شلە و فلودی لەش ، ئەم کردارەش جێبەجێدەکات لە ڕێگەی ڕێکخستنی بڕی میزکردن لەسەر بنچینەی ڕۆژەکان ، بۆ نموونە لە ڕۆژێکی گەرمدا لەشمان بڕێکی زۆر ئارەق دەکاتەوە ، بەم شێوەیە بڕێکی کەمتر پێویست دەکات کە ئاو بکرێتە دەرەوە لە ڕێگەی گورچیلەکانەوە، بەڵام لە ڕۆژێکی سارد و سەرمادا لەشمان بڕێکی کەمتر ئارەق دەردەدات بۆیە بڕی میزکردن و کردنەدەرەوەی لە ڕێگەی گورچیلەکانەوە پێویستە زیاتر بێت بۆئەوەی بەشێوەیەکی باش و گوونجاو ھاوسەنگی فلود و ئاوی لەش ڕابگیرێت بە ھاوسەنگی ، ئەمەی باسمان کرد ئیش و فرمانی گورچیلەکان بوو بۆ ڕێکخستنی شلە وفلودی لەش بە ھاوسەنگی لە ڕێگەی بڕ و ڕێژەیی میزکردن Urine output .\nفرمانێکی دیکەی گورچیلە بریتییە لە لابردن و دەرکردنی ئەو بەرھەمە پاشەڕۆیانەی کە لەش بەرھەمی دێنێت بە درێژایی ڕۆژ، ئیش و فرمانی لەش و خانەکان پێویستی بە سەرفکردنی ووزە ھەیە (Energy) ، لە کاتی ئەم پرۆسەیەشدا پاشماوە بەرھەم دێت کە پێویستە ئەم پاشەرۆ و پاشماوەیە بکرێتە دەرەوەی لەش ، کاتێک کاری گورچیلەکان وەک پێویست نەبێت بۆ کردنە دەرەوەی ئەم پاشماوانە بە تەواوەتی ئەوا زۆر دەبێت و گەشەدەکات لە ناو لەشدا ، کاتێک ڕێژەکەی بەرزبێتەوە ئەوا لەناو خوێندا ناودەبرێت بە (Azotemia) ، وە لە کۆتایدا کە ئەم پاشماوانە کەڵەکە بوو دەبێتە ھۆی نەخۆشی میزاوی بوونی خوێن Uremia.\nچ کاتێک نەخۆش پێویستی بە غەسلی گورچیلە دەبێت؟\nکاتێل نەخۆش پێویستی بە غەسلی گورچیلە دەبێت کە ڕێژەی پاشماوەی بەرھەمھاتوو لە لەشیدا بەشێوەیەکی زۆر بەرز بویەوە و گورچیلەکان توانایان نەبوو بۆ کردنەدەرەوەی ئەو پاشماوانە بۆ دەرەوەی لەش ، ئاساییانە بەرزبونەوەی ڕێژەی ئەو ماشماوانە بەشێوەیەکی ھێواش ڕوودەدات بۆیە دکتۆر چەند فەحس و پشکنینێکی خوێن یان کیمیایی بۆ ئەنجامدەدات بۆئەوەی دیاریبکات کە چ کاتێک پێویستی بە غەسلی گورچیلە دەبێت ، دوو ڕێگەی پێوانکاری ھەیە یەکێکیان بریتییە لە (Creatinine level)، ئەوی دیکەیان بریتییە لە (Blood Urea Nitrogen) یان (BUN) کاتێک ئەو دوو ڕێژەیە بەرزبوونەوە ئەوا دەرخەری ئەوەیە کە گوورچیلەکان توانایان نەماوە بۆ کردنەدەرەوەو پاککردنەوەی لەش لەو پاشماوە بەرھەمھاتوانە .\nزۆرجار پزیشک پشکنینی (Creatinine clearance( لەڕێگەی فەحسی میزەوە ئەنجامدەدات بۆ پێوانەکردنی ڕێژەی ئیش و فرمانی گورچیلەکان ،نمونەیەک لە میزی نەخۆشەکە لە دەفرێکی تایبەتدا ھەڵدەگیرێت بۆ ڕۆژێکی تەواو ، پاشماوەی ناو میز و خوێنەکە دەخەمڵێنرێت لە ڕێگەی پێوانەکردنی کریاتین (Creatinine) ، بە بەراوردکردنی ڕێژەی خوێن و میز لەو ماددەیەدا ، لەمەوە دکتۆر بۆچونێکی درووستی بۆ دەردەکەوێ دەربارەی فرمانی گورچیلەکان ، بەم ئەنجامە دەوترێت Creatinine clearance کە بەزۆری ئەگەر ڕێژەکەی لە فەحسدا بوو بە ١٠ - ١٢ cc/minute level ئەوا ئەو کەسە پێویستی بە غەسلی گورچیلە دەبێت.\nتەکنیکی ئەنجامدانی غەسلی گورچیلە :-\nدوو جۆری سەرەکی لە غەسلی گورچیلە ھەیە یەکەمیان بریتییە لە Hemodialysis کە تێیدا جۆرێک لە فیلتەری تایبەتمەند بەکاردەھێنرێت بۆ کردنەدەرەوە و لابردنی ئەو پاشەڕۆ و ئاوە زیادەیەی کە لە خوێندا ھەیە .\nجۆری دووەمیان بریتییە لە Peritoneal dialysis ئەم جۆرەیان فلود بەکاردێنن کە دادەنرێت لەناو بۆشایی سک لە ڕێگەی تیوبێکی پلاستیکی تایبەتمەندەوە بۆ کردنەدەرەوە و پاککردنەوەی لەش لەو پاشەڕۆ و پاشماوە کەڵەکەبوەی کە درووست بووە.\nئەگەر بە وردی باسی تەکنیکی ئەنجامدانی ھەرجۆرێکیان بکەین ئەوا سەرەتا بۆ چۆنێتی ئەنجامدانی غەسلی گورچیلەکان بە ڕێگەی Hemodialysis :- خوێن تێپەڕ دەبێت لە لەشی نەخۆشەکەدا بە ناو فیلتەرێکی تایبەتمەند لە ئامێری غەسلەکەدا کە پێی دەڵێین Dialysis membrane ، بۆ ئەم کردارەش نەخۆشەکە تیوبێکی پلاستیکی بۆدادەنرێت لەنێوان خوێنبەر و خوێنھێنەری دەست یان قاچی کە پێی دەڵێین (Gortex graft) ، لە ھەندێک کاتدا پەیوەندییەکی ڕاستەوخۆ درووستدەکرێت لەنێوان خوێنبەر و خوێنھێنەری دەستی (Artery & Vein) ، بەم کردارەش دەڵێن (Cimino fistula) ، لەم کاتەدا دەرزیەک دادەنێن لەناو ئەو شوێنەی دەستی کە بە یەکێک لەمانە پەیوەست کراوە graft یان fistula ئەمەش بۆ گواستنەوەی خوێنی نەخۆشەکەیە بۆ ئامێری غەسل کە بە فیلتەر و کرداری پاڵاوتندا تێپەڕ دەبێت پاشان دەگەڕێتەوە بۆ لەشی نەخۆش ، ئەگەر پێش ئەوەی ئەو بۆریە پلاستیکیە لەدەستی دابنرێت کە مەبەستمان لێی graft یان fistula نەخۆش پێویستی بە غەسلی گورچیلە ھەبوو ئەوا بۆرییەکی تیرە گەورە دەکرێتە ناو ئەو بۆریە خوێنە گەورەی ملی یان قاچی بۆ جێبەجێکردنی غەسلەکە ، لە ئامێری غەسلەکە لەلایەکی دیکەیەوە ئەو پاشماوە بەرھەمھاتووە کۆدەکاتەوە کە لە کرداری پاڵاوتنەکەوە بەرھەمھاتووە.\n1052 جار خوێندراوه‌ته‌وه\nنەخۆشی گەنم Celiac disease...\nھەوکردنی گوێی ناوەڕاست...\nپشکنینی بەدەستی خۆیی گونەکان – چۆن و بۆچی؟...\nئاوی سپی چاو


قه‌زافیێ دوویێ ل لیبیایێ ژ دایك بووی! - رێبەر عەبدۆلڵا\n13/1/2020 - 12:22\nقه‌زافیێ دوویێ ل لیبیایێ ژ دایك بووی!\nل رێیا مسرێ و ئیماراتێ پشته‌ڤانییا دارایی ژبۆ وی د هات كرن و واشنتۆن ژی نها لدۆر لیبیایێ كه‌تییه د ناڤا كاودانه‌كێ ئالوز یێ سیاسی و ئه‌وله‌كاریێ\nلیبیا وه‌كه وه‌لاته‌كه خوه‌دیێ پێگه‌هـ و بھێز دناڤا وه‌لاتێن باكورێ كێشوه‌رێ ئه‌فریقایێ ل سەردەما رژێما معمه‌ر قەزافی دا ، لێ نها لیبیا نقوم بوویه دناڤا ئالوزییان و شه‌رێ ناڤخوه، ب سەرکردایەتیا وەلاتێن زلهێز وه‌كه فه‌ره‌نسا و ئیتالیا و ئه‌لمانیا و رووسیا ، کو ئەو وەلاتێن زلهێز هاڤتەریبن ل گوهه‌رتنا دەستهه‌ڵاتا بناڤ ئیسلاما رووكه‌ش ب دیموکراسی ژبۆ دیموکراسیەتیه‌كه تمام .\nئه‌ڤه ژی ب سەرکردایەتییا جه‌نه‌راڵ خەلیفە حەفتەر ، ئەو وەلاتێن پشته‌ڤانێ و پالپشتییایێ ل حەفتەر دکەن ڤیجا چ بە ئه‌شکه‌را به یان ژی ب نهینی به دخوازن پێگه‌هێ لیبیایێ دناڤا دیموکراسیەتیه‌كه تمام ببینن .خەلیفە حەفتەر فەرمانداره‌كێ ئارتێشا لیبیایێ بوو و ل شەرێن دژی وەلاتی چاد و ب قه‌هره‌مانێ لیبیایێ ناڤ و بانگییا وی ده‌ركه‌ت ، لێ د وێ شه‌رێ دا هاته ده‌سته‌سه‌ركرن و ئه‌و ژی پشتی ئازادكرنا وه‌لاتێ چاد ، كو ئه‌ڤ ده‌سته‌سه‌ر كرن ژی ژبال جه‌نه‌رال خه‌لیفه حه‌فته‌ر ب خیانه‌تا معه‌مه‌ر قه‌زافی بناڤ كر بوو ، پشتره خه‌لیفه حه‌فته‌ر وه‌لات ب جهـێ تێله و ل كوده‌تایا سالا 1984 لدژی رژێما قه‌زافی به‌شدار بوو ، لێ وێ كوده‌تایێ شكست خوار و دیسان وه‌لاتی ب جهـ تێله . حه‌فته‌ر ل پشتی هه‌رفینا رژێما قه‌زافی ، كو ب بهارا عه‌ره‌بی یا سالا 2011 تێ ناساندن ، ڤه‌دگه‌ره لیبیایێ ، لێ د ده‌ستپێكێ دا خوه ل سیاسه‌تێ ب دوور دگره ، لێ ته‌ڤی گوهه‌رتن و كریارێن توندگر یێن گروپێن ئیسلامی ل ناڤخوه‌یا لیبیایێ بووونه سه‌ده‌م جاره‌كه دن جه‌نه‌رال خه‌لیفه حه‌فته‌ر ڤه‌گه‌ره ناڤا مه‌یدانا سیاسه‌تێ و رێگریێ ل وان كریارێن ته‌روریستان یێن بناڤێ گروپێن ئیسلامی و ب رووكه‌ش دیموكراسی بگره و ته‌ڤی هاتنه ناڤا ڤێ مه‌یدانێ ژی جه‌نه‌رال خه‌لیفه حه‌فته‌ر جه‌نگا رزگاركرنا نیشتمانی راگه‌هاند .\nل ئه‌نجاما وان كریاران خه‌لیفه حه‌فته‌ر ژبال كریملین ب زه‌لامێ بهێز تێ ناسین و ل رێیا مسرێ و ئیماراتێ پشته‌ڤانییا دارایی ژبۆ وی د هات كرن و واشنتۆن ژی نها لدۆر لیبیایێ كه‌تییه د ناڤا كاودانه‌كێ ئالوز یێ سیاسی و ئه‌وله‌كاریێ ، ئه‌ڤ یه‌كه ژی پشتی وان بریارێن خه‌لیفه حه‌فته‌ر هات ژبۆ جه‌نگا رزگاركرنا نیشتمانی ، كو هكومه‌تا لیبیایێ كو نها ده‌ستهه‌لاتداره بێ هه‌رفاندن ، ب ڤێ سه‌ده‌مێ ژی لیبیا نها دناڤا كاودانه‌كه دژوار دا ده‌رباس دبه ، ئه‌و ژی شه‌رێ ناڤخوه یێ وی وه‌لاتی یه ،كو پشتی هه‌رفینا رژێما قه‌زافی رووبروویێ وی وه‌لاتی بوویه .\nل مه‌ها ده‌رباسبوویی ژی توركیێ ل رێیا په‌رله‌مێنتێ ب رێ یێن یاسایی دخواست هێزا سه‌ربازی ل هه‌مبه‌ر هێزێن خه‌لیفه حه‌فته‌ر بكار بینه ، كو ئه‌ڤه ژی ژبۆ چه‌ند ئه‌گه‌ران ڤه‌دگه‌ره یه‌ك ژ وان سه‌ردابرنا نێڤده‌وله‌تی ل هه‌مبه‌ر وی وه‌لاتێ ، كو دخوازن ب رێ یێن دن ئارمانجا خوه پێك بینن ژ وان ژی ڤه‌گه‌راندن و جاره‌كه دن نوو كرنا ده‌ستهه‌لاتا ده‌وله‌تا عوسمانییان و بهێزكرنا گروپێن ته‌روریست لدژی جه‌نه‌رال خه‌لیفه حه‌فته‌ر دا كوو بن پێ یێن خوه خوه‌ش بكه‌ن ژبۆ هه‌ڤركیێ ته‌ڤی وه‌لاتێن زلهێز ل ده‌ڤه‌رێ و ببێژه ئه‌ژی هه‌مه ژبلی هه‌بوونا كومپانیا و بازرگانیێ .\nد نها ژی دا توركیێ ژبۆ پشته‌ڤانی كرن ل هێزێن هكومه‌تا ویفاق به‌رده‌وامه ، لگور وێ لهه‌ڤهاتنا دناڤبه‌را هكومه‌تا ئه‌نقه‌ر و هكومه‌تا ته‌رابلوسێ دا هاتییه ئیمزه كرن ژبۆ ته‌ڤ هه‌ڤكارییان ، لێ دنها دا هكومه‌تا نیشتمانیا لیبیایێ باوه‌ری ب تێكلیێن ئه‌نقه‌ره نه‌مایه و ژبو وان رۆن بوویه توركیێ ل هه‌مبه‌ر گه‌لێ لیبیایێ تێكلیێن وێ ل سه‌ر بنه‌مایێ راست بێژیێ نینه توركیێ چاڤكانیێن هه‌ڤكاریكرنا سه‌بازی و چه‌ك و ته‌قه‌مه‌نیانه ژبو گرۆپێن ته‌رۆریست ، له‌ورا زه‌حمه‌ته لیبیا بكاره به‌رده‌وام به د تێكلیێن ته‌ڤی هكومه‌تا ئه‌نقه‌ریێ .\nجه‌نه‌رال خه‌لیفه حه‌فته‌ر د نها دا ، د گه‌له‌ك واران دا به‌ر ب پێشدا دچه ب پشته‌ڤانییا ئارتێشا نیشتمانی یا لیبیایێ و هنه‌ك وه‌لاتێن زلهێز و هه‌ڤركێن وی ژی نكارن مه‌رامێن وه‌لاتێن دن پێك بینن ، ئه‌ڤه ژی ژبۆ جه‌نه‌رالێ لیبیایێ و رزگاركه‌رێ وه‌لات دێ ببه ده‌رفه‌ته‌ك ژبۆ دیسان لیبیا یا معمه‌ر قه‌زافی ئاڤا بكه و وه‌لاتێ خوه ژی ل بن ده‌ستێ هنه‌ك وه‌لاتێن به‌رژه‌وه‌ند خواز ده‌ربینه . دیسان خه‌لكێ لیبیایێ دناڤا ده‌ستهه‌لاته‌كه دیموكراسی دا ژیانا خوه ده‌رباس بكه‌ن و ته‌ڤ وه‌لاتی یێن لیبیایێ ژی ب هێزا خوه و ب پشته‌ڤانییا معمه‌ر قه‌زافیێ دوویێ بناڤ موشیر خه‌لیفه حه‌فته‌ر ب سه‌ربخوه دناڤا وه‌لاتێ خوه دا بژین .\nباڵیۆزی فەڕەنسا دەگەڕێتەوە واشنتۆن\nڕووسیا ونبوونى فڕۆكه‌یه‌كی وڵاته‌كه‌ی ڕاده‌گه‌یه‌نێ\nباسه سه‌ره‌كییه‌كانی كۆبوونه‌وه‌ی نه‌ته‌وه‌یه‌كگرتووه‌كان ره‌گه‌زپه‌رستى و كه‌شوهه‌وا و دابه‌شبوونه‌كان ده‌بن\nدایكێك دوای 58 ساڵ دابڕان كوڕه‌كه‌ى ده‌بینێته‌وه\n22 ی یولی ڕۆژێکی له بیرنەکراوی ئەوروپا و نەروێژ


تاقمی سەرایا: ئەگەر سەردانەکەی پاپا لە ڕۆژانی ھێرشی داعش بۆ سەر عێراق ئەنجامی گرتبا، کاریگەرییەکی زیاتری دەبوو - SAHAR KURDISH (Sorani)\nئادار 05, 2021 10:32 Asia/Tehran\nتاقمی تازە دەرکەوتووی عێراقیی ناسراو بە «سەرایا ئەولیاء ئەلدەم» ھەڵمەتی سەر لەشکریانی ئەمریکای لە ماوەی گەشتەکەی «پاپا فرانسیس» بۆ عێراق ڕاگرت و لە سەردانەکەی ڕابەری کاسۆلیکەکانی جیھان بۆ سەرزەوینی مێزۆپۆتامیا پێشوازیی کرد.\nلە بەیاننامەیەکی کورت دا کە تاقمی «سەرایا ئەولیاء ئەلدەم» دەری کردووەو لە میدیاکانی عێراق و ناوچەکەدا دەنگدانەوەیەکی بەربڵاوی ھەبووە، باسی ئەوە کراوە کە، ئەگەر سەردانەکەی «پاپا فرانسیس» لە کاتی ھێرشەکەی تاقمی تیسرۆریستی داعش بۆ سەر عێراق، داگیرکرانی یەک لە سەر سێی خاکی ئەم وڵاتە لە لایەن تیرۆریستان و بەدیل برانی ئافرەتانی ئێزدی و کریستیان ئەنجامی گرتبا، دیارە کاریگەرییەکی زیاتری لە سەر ورەی لێقەوماوان دادەنا.\nئەم تاقمە کە لە بەیاننامەکەی لە سەروبەندی گەشتەکەی پاپا بۆ عێراق بڵاو کردووەتەوە ھاوکات جەختی لەوەش کردووەتەوە کە، «سەرایا ئەولیاء ئەلدەم» لە ماوەی ڕۆژانی سەردانەکەی پاپا بۆ عێراق و ئامادە بوونی لەم وڵاتە، بۆ ڕێزنان لە مەرجەعیەتی باڵای عێراق «ئایەتوڵڵا سیستانی» وەک میوانداری «پاپا فرانسیس» تەواوی ھەڵمەتەکانی ڕادەگرێ.\nلەم بەیاننامەیەدا وێڕای ئاماژە کران بە تیرۆری ناجوامێرانەی سەردارانی شەھید «قاسم سولەیمانی» و «ئەبو مەھدی موھەندیس» بە ھۆی ئەمریکییەکانەوە، ھاتووە: ئێمە عەرەبین و ڕێز لە میوانی خۆمان دەگرین و وەک ئەمریکییەکان کە لە میوانی عێراق و سەربازی ئیسلام «حاج قاسم سولەیمانی»و ھاومەتەرێزەکانی ڕەحمەتی خودایان لێ بێ، خەیانەتیان کرد، خەیانەت ناکەین.


"لیۆ شتڕاوس لەکتێبی دەربارەی ستەمکاریی، سێ جۆر ژیانی پێکەوەیی لەسەر بنەمای تێگەیشتنی زینۆفۆن دیاری دەکات:\nلەنێوان ئەم سێ پێکەوەبونەدا، تەنیا پێکەوەبونی هاوڕێیانە بەتەندروست‌و ئەخلاقییانە دەزانێ، کە پێکەوەبونێکی ڕەزامەندانەیە. بەپێچەوانەوە پێکەوەبونی لەترسان‌و بەناچاریی، پێکەوەبونی باڵادەست (سەردار) و ژێردەستە (کۆیلە)یەکە ستەم و ناعەدالەتی وەک بێئەخلاقییەک لێدەکەوێتەوە. لە داهاتوی نزیک و دوریش ئەم پێکەوەبونەیان هەر بە هۆکاری بێئەخلاقی (بۆ درزتێخستنی ستەمکارییە بێئەخلاقییەکە)، ستەم بە ستەم درز دەبا و هەڵدەوەشێتەوە."\nکاتێک ژن لەناوەوە بە تەواوەتی مێ و پڕ ژنانە دەبێ، دەرونی ئەم ژنبونە لە ڕێی زمان و هه‌ڵسوکه‌وتییه‌وه بۆشاییەک پیشان ده‌دا، هەوڵی ئەوەیەتی بە قوتکردن و بڕینی ئەندامی نێرینە لەخۆیدا پڕی بکاتەوە. ئەوانی تری پیاویش، به ده‌ربڕینه‌کانی زمان و جه‌سته‌یه‌وه هەست بە بۆشایی ئەم جۆرە لە ژن دەکەن و بە مەبەستی پڕکردنەوەی چاوی تێدەبڕن.\nبۆیە لە کۆمەڵگاکانی پابەند بە ئەخلاقی هۆشەکی میتافیزیکی، کە مێرد پیاوبونی لەسەر بنەمای مێکردنی ژنەهاوسەرەکەی دەبینێتەوە و دواتر ئەم مێبونە لێی دەبێتە گرفتێک و پێی پڕ ناکرێتەوە، له کۆتایی ژیانێکی تەواو لە گومان و دڵپیسی و هاوسەرگیریان لێ دەبێ بە دۆزەخ. لەم ڕوانگەیەوەیە مێردەکان بیریان بۆ زۆر ڕێگری نمونەی دراوسێیەتی کەس و کارە نزیکەکانی خۆیان دەچێ، بەڵکو ژنەهاوسەرەکانیان بەوان داپۆشن و هیچ پیاوێکی تر دەستی پێیان نەگات.\nوەک دیارە ئەم شێوەیە لە ژنبون، خۆیشی به‌شداره لەم بەقوربانیبون (بەکاڵابون) و بەسترانەوەیەی لە ماڵەوە. بۆ ئەوەی ژن بەم شێوەیە کورت نەبێتەوە لەناوگەڵ، پێویستە به‌شه دایکانه‌که‌ی ناوخۆی به یه‌کجاری نه‌کوژێت.\nله‌به‌رئه‌وه‌ی هه‌میشه زیندوڕاگرتنی دایکایەتیش بێ گرفت نییه و دایکایه‌تی جۆرێکە لە باڵادەستی و ئەم باڵادەستییەش بە پێچەوانەی ناسکی و نەرمی ژنانە، ڕەقبونێکی پیاوانەی ڕۆژهەڵاتیانه‌یه و ئەگەری نەزۆکی هه‌یه. وەک فریدریک نیچە لەبارەی ئایینی مەسیحییەوە پێیوایە، لە ئایینی مەسیحیدا لاوازییەکی مێیانەی ڕۆژهەڵاتییانە ده‌بینرێت. بە مانای ئەو وتەیەی عیسا دەڵێ: زلەیەکیان لەلا ڕومەتێکتدا، لاکەیتریشیان بۆ ڕابگرە. ئەوە بە مێیانەی ڕۆژهەڵاتی لێکدەداتەوە. چونکه بە تێگەیشتنی نیچە مێبون، ناسکبون و نەرمبونە، لە دەرەوەی ململانێ دەرونییەکانی وەک ڕقلێبونەوە و بەرەنگاربونەوەی ئەوانیتره.\nلێرەدایە ئەو ژنانەی بە ڕقکردنەوە و ململانێی نەیارەکانیان، دەماری ژنانەیان وەردەگەڕێ بۆ دەمارێکی توندوتیژی (سادیستی) پیاوانەی ڕۆژهەڵاتییانەوە. واتا ئەو ژنانەی بە لێخۆشبونێکی عیسایانە (مازۆخییانە) دان بە لاوازی خۆیاندا نانێن و شەڕە دەرونییەکەیان بە ڕقهەڵەگرتن درێژدەکەنەوە، ئەم دەمارگرژییە نێرانەیان بەشێوەی سیمبولی بۆ پانتایی خەیاڵی مێردەکانیشیان دەگوازنەوە. ئەم واقیعەش جارێکی تر بەشێوەی سیمبولی لە پانتایی خەیاڵی مێردەکانیاندا، ئەوان بە پیاو دەچوێنێت. دواجار بەهۆی ئەم ڕق و دەمارە نێرینەیە و لەدەستدانی ناسکی و نەرمی ژنانە، وەک سترێسێک دەبێتە گرێیەکی دەرونی و نەزۆکییەک لە بەردەم منداڵخستنەوەدا، له هه‌مان کات تێکشکانی دەرونی مێردەکان و توانای باڵادەستییان بەسەر ژنەهاوسەرەکانیانەوە نەمێنێت.\nکەواتە بۆ چارەسەری ئەم دۆخە، بە ڕه‌چاوکردنی گرێی ئۆدیب و ئەلێکترا* و هەردو چێژی سادی و مازۆخی (لەناو هەموپیاوێک باوکێک(گورگێک) و منداڵێک، لەناو هەموژنێکیش دایکێک و منداڵێک هەبێ)، ئەوا پێکەوەژیانی تەندروست ئەوەیە، ژن بە بەردەوامی لەپێناو چێژی ژێردەستەیی و مێبوندا (چێژکردنی مازۆخی)، ئیش لەسەر بەئاگاهێنانی گورگەکەی ناو پیاو نەکات و پیاویش لە ترسی ئەخلاقی هۆشەکی میتافیزیکی و نەریتی ترادسیۆنی (چێژکردن لە باڵادەستی)، ئەوە بە تێکشکان نه‌زانێ ببێتەوە بە منداڵێکی ژێردەستی ژنە هاوسەرەکەی، وەک دایکێک.\nلێره‌وه‌یه هەتا ئەوکاتەی ئارەزوەکان لەم پێکەوەییە بە تێرخواردن لە یەکتریدا ئەزمونکراو و ناسراو (بێزار) دەبن، پێکەوەبونییان دور لە ترس و ناچاری، هاوڕێیانە و بە ڕەزامەندی هەردولا دەبێت.\n* گرێی ئۆدیب ئه‌و گرێیه‌یه، فالیکی کوڕ له ته‌مه‌نی منداڵیدا بە خەساوی دایکی یەکسان بۆتەوە، ئه‌م چه‌پاندنه‌ش هۆکارێکە لە داهاتو ڕۆڵی خەساوییەکەی دایک بەشێوەیەکی سیمبولی له به‌رده‌م باوکدا بگێڕێته‌وه. گرێی ئه‌لێکتراش، ئه‌و مه‌یله‌ی کچ به‌لای باوک و نیگه‌رانی له دایکی، له‌به‌رئه‌وه‌یه دایکەکە خۆی خەساوە (فالۆس) و ئەویشی بە خەساوی هێناوه‌ته بون.\n2 "کچێک حه‌ز له‌باوکی ده‌کات"


ئایا ڕێوشوێنەکانی تورکیا لە کۆرۆنا بەهێزترن؟\nئایا ڕێوشوێنەکانی تورکیا لە کۆرۆنا بەهێزترن؟\nبە پێی ئامارە فەرمیەکان لە تورکیا تا ئێستا ٥ حاڵەتی ڤایرۆسی کۆرۆنای نوێ تۆمارکراوە. لەچاو وڵاتانی تری ناوچەکە و جیهان تورکیا درەنگتر دەستی بە ڕێوشوێنەکان لەدژی بلاوبوونەوەی ڤایرۆسەکە کرد. ئایا تورکیا درەنگ دەستیپێکرد، یان لە ڕاستیشدا ڤایرۆسەکە لە تورکیا بڵاونەبووەتەوە.\nبە هیچ شێوەیەک نابێت نەخۆشی بەتەمەن سەردانی نەخۆشخانەکان بکەن\nڕەجەب تەیب ئەردۆغان سەرۆک کۆماری تورکیا تایبەت بە کۆرۆنا ڕایگەیاند، دەوڵەتەکەی دەستی بە ڕێوشوێنەکان بۆ ڕێگریکردن لە بڵاوبوونەوی نەخۆشیەکە کردووە و وتی، "هیچ ڤایرۆسێک لە ڕێوشوێنەکان تورکیا گەورەتر نییە".\nئەردۆغان بەو شێوەیە هاوڵاتیانی تورکیای دڵنیاکردەوە کە ئەوان دەتوانن ڕێگری لە بڵاوبوونەوەی نەخۆشیەکە لە تورکیا بکەن.\nفەخرەدین کۆجا وەزیری تەندروستی تورکیا، عەبدولحەمید گیول وەزارەتی داد و محەمەد جاهید توران وەزیری گەیاندن دوای کۆبوونەوەیەکی داخراو کۆنگرەیەکی ڕۆژنامەنووسیان ئەنجامدا و بڕیار و ڕێنمایییەکانیان بۆ ڕیگریکردن لە ڤایرۆسی کۆرۆنا ڕاگەیاند.\nوەزیری تەندروستی ڕایگەیاند، بە هیچ شێوەیەک ڕێگە نادرێت هاوڵاتیان سەردانی نەخۆشەکانیان لە نەخۆشخانەکاندا بکەن و هەروەها نابێت بە هیچ شێوەیەک خەڵکی بەتەمەن سەردانی نەخۆشخانەکان بکەن و دەتوانن لە ڕێگەی خزم و کەسوکاریانەوە دەرمانی پێویست بۆ نەخۆشیەکانیان بەدەست بهێنن.\nلە تورکیا ڕۆژ بە ڕۆژ ژمارەی تووشبووان بە ڤایرۆسی کۆرۆنای نوێ زیاد دەبێت\nوەزیری گواستنەوەش رایگەیاند، لە ١٤ی ئەم مانگەوە تا ١٧ی نیسان سەردانی هیچ گەشتیارێک بۆ تورکیا قبوڵناکرێت و بە تەنها هاوڵاتیانی تورکیا دەتوانن بگەڕێنەوە وڵاتەکەیان. هەروەها داواشی لەو هاوڵاتیانەی تورکیا کرد کە لە دەرەوەی وڵاتن، تا ١٤ رۆژی تر بە هیچ شێوەیەک نەچنە دەرەوە و خۆیان بپارێزن.\nدکتور ئوزلەم ئازاپ سەرۆکی گشتی زانکۆی پزیشکی نەخۆشیە ڕاگوێزەرەکانی ئەنقەرە کە یەکێک لەو کەسانەیە وەک بەرپرس لە هەڵمەتی بەرەنگاربوونەوەی ڤایرۆسی کۆرۆنا دیاریکراوە بە ماڵپەری بی بی سی تورکی ڕایگەیاندووە، لە ڕاستیدا نابێت بە هیچ شێوەیەک هاولاتی ئاسایی سەردانی ئەو نەخۆشخانانە بکەن کە نەخۆشی ڕاگوێزیان تێدایە و بە تایبەتی لەم قۆناغەدا کە ڤایرۆسی کۆرۆنا بە خێرایی بڵاودەبێتەوە.\nئازاپ ڕاشیگەیاند، ئەو کەسانەی بە سووکی تووشی سەرئێشە، هەڵامەت دەبن، پێویست ناکات، سەردانی نەخۆشخانەکانی تایبەت بە کۆرۆنا بکەن و هێڵێکی گەرم لەبەردەستە و دەتوانن ڕێنماییەکان وەربگرن. بە تایبەتی ئەو کەسانەی لە تەمەنی گەنجێتیدان و کێشەی تری تەندروستیان نییە، دەتوانن بە هەوانەوە لە ماڵەوە و بەکارهێنانی خواردنی سروشتی خۆیان بپارێزن و سەردانی نەخۆشخانەکان نەکەن، بەڵام پێویستە کەسە بە تەمەنەکان لە حاڵەتی بچووکترین نیشانەی ڤایرۆسەکەدا بخرێنە ژێر چاودیری پزیشکەوە.\nهەروەها پێی وایە، لە تورکیا ڕۆژ بە ڕۆژ ژمارەی تووشبووان بە ڤایرۆسی کۆرۆنای نوێ زیاد دەبێت و ئەوەش کاریگەریەکی زۆر خراب لە سەر کەرتی تەندروستی تورکیا دروست دەکات.\nلە کۆی ٨١ پارێزگای تورکیادا بە تەنها ٢٥ نەخۆشخانەی تایبەت بە تورکیا ئامادەکراون\nلە ئێستادا زانکۆ و پەیمانگاکان تا باخچەی ساوایان لە تورکیا تا ٣ هەفتەی تر داخراون. هەرچەندە ناڕەزایی ئەوە دروست بووە کە دواتر ناتوانرێت، خوێندنەکە قەڕەبوو بکرێتەوە بەڵام بە پێی لێدوانی بەرپرسانی تورکیا چارەسەری دواکەوتنی خوێندن لە چارەسەری ڤایرۆسی کۆرۆنا زۆر ئاسانترە.\nفەخرەدین کۆجا وەزیری تەندروستی لە نوێترین لێدوانیشیدا رایگەیاندووە، ٤ بۆ ٥ مانگی داهاتوو بۆ تورکیا زۆر مەترسیدارە و پێدەچێت ژمارەی تووشبووان ڕوولەزیادبوون بکات.\nلەو بارەیەوە پرۆفیسۆر ئازاپ دەڵێت، "دۆخی ئیتاڵیا لەبەرچاوە، لەبەرئەوەی درەنگ دەستیان بە ڕێوشوێنەکان کرد، لە ئێستادا ١٣ هەزار کەس تووشی ڤایرۆسەکە بوون و نزیکەی ١٥٠٠ کەسیش گیانیان لەدەستداوە.\nبە پێی بۆچوونی ئازاپ، لە تورکیاش پێویست بوو زووتر حکومەت ئەو کارە بکات، لەبەرئەوە نازانرێت لە ئێستادا بڵاوبوونەوەی ڤایرۆسەکە لە چ ئاستێکدایە.\nئەوەش لە کاتێکدایە کە لە کۆی ٨١ پارێزگای تورکیادا بە تەنها ٢٥ نەخۆشخانەی تایبەت بە تورکیا ئامادەکراون کە توانای ئەوەیان نییە ژمارەیەکی زۆر نەخۆش لەخۆیان بگرن، لە کاتێکدا کە تورکیا دراوسێی ئێرانە کە نەخۆشیەکە لەو وڵاتە لە کۆنتڕۆڵ دەرچووە و تا هەفتەیەک لەمەوبەریش گەشتەکانی نێوان تورکیا و چین کە ناوەندی نەخۆشیەکەیە بەردەوام بوون.


دەنگێن نەمر (هۆنەرمەند پیر گرۆ) - رۆژناما بنگەهێ لالش\nهۆلەندا هاريکارى ئابووری دێ پێشكێشى قوربانیێن دەستی داعش ل هەرێما کوردستان کت\nالتاريخ: تشرینی دووه‌م 05, 2019\n(پیر گرۆ پیر حەمۆ سێیو فەیو چێلكی) ل سالا(1907)ێ ل گوندێ فسقین ل قەزا نسێبینێ ل كوردستانا باكوور هاتیە سەر دنیایێ،پیر گرۆ سێ برا و خووشكەك هەبوون برایێن وی خەلەف و جەرجوور و شەمۆ و خووشكا وی ناڤێ وێ خەنسێ بوو،ژبەر زولما دەولەتا ئوسمەنلی نەچاربوون دەست ژ وارگەهێن خۆ بەردان و كۆچكرن بۆ چیایێ شنگالێ ئەو بوو ل سالا(1913)ێ قەستا عێراقێ كریە و ل گوندێ قوەیسی سەر ناحیا سنوونێ ڤە ل باكوورێ چیایێ شنگالێ ئاكنجی بووینە و ل سالا(1920)ێ دگەل خێزانا خۆ هاتیە گوندێ جەدالێ ل باشوورێ چیایێ شنگالێ ل جەم حەمویێ شەرو و ل وی دەمی سترانڤانێ ناڤدار برۆ شەرقی یەك ژ ئاكنجیێن گوند بوو،ل سالا(1922)ێ ب هاریكاریا مامۆستایێ سترانێ برۆیێ شەرقی دەست ب گۆتنا سترانێ كریە و یەكەمین سترانا پیر گرۆ گۆتی سترانا(بەسا خەلیل)بوو ژ دەڤێ برۆیێ شەرقی وەرگرتبوو ل سالا(1925)ێ ل بەر جەمایا شەرفەدین گۆتیە،پیر گرۆل گوندێ جدالێ هەڤژینی پێك ئانیە دوو ژن ئانینە یا بەری ناڤێ وێ غەزال حەسەن عەلی بوو ژ عەشیرا خالتا بوو و زارۆكێن پیر گرۆ ژ غەزالێ كور(پیر مچۆ_خدر_فەرحو)و كەچ (مەنجێ و باران) و ژنا وی یا دووێ غەریب محەما كەمال بوو زارۆكێن وی ژ غەریبیێ بتنێ كەچەك بوو ناڤێ وێ (شەمێ)بوو.\nپیر گرۆ هەموو جۆرێن سترانێ گۆتینە ژبلی سترانا غەریبیێ،سترانا هەرا بتر كەیفا وی ژێرا دهات سترانا (مازی چنێ)بوو،دیسان كەیفا وی ژ سترانێن شەرا را دهات ل تالیا سالێن سیها دەه ستران ب سندۆقێن دەنگ تۆماركرینە ل چایخانا زلكی ل باژێرێ شنگالێ،پیر گرۆ بتر ژ بیست و پێنج كاسێتا تۆماركریە وستران دگەل گەلەك سترانڤانێن ناڤدار گۆتیە مینا(محەمەد عارف_عیسا بەرواری _عەبدالێ زەینێ)ل وەختێ باتزمیێ گەلەكێ كەیفا پیر گرۆ ژ گۆتنا سترانێ را دهات و سترانێن پیر گرۆ ل هەموو دەڤەرێن ئێزدیان بەلاڤ بووینە هەتا دناڤ ئێزدیێن ئەرمەنستانا سۆفیەتێ دا.\nپیر گرۆ ل سالا(1968)ێ سەرەدانا ئێزدیێن وەلاتێ توركیا كریە و ب تایبەتی دناڤ ئێزدیێن هۆزا چێلكا ل قەزایێن میدیادێ ومێردینێ ل كوردستانا باكوور سێ هەیڤا ل وان دەڤەرا ستران گۆتینە و ئێزدی وموسلمانێن وان گوندان لێ كۆمبووینە و دگەل پیر نەهروز ل وێ دەڤەرێ ستران گۆتینە،رەحمەتیێ پیرۆ گرۆ تەمبور ب شێوەیەكی جوان د ژەنی یەكەمین تەمبوور وەكو خەلات یەكی ژ ئێزدیێن توركیا دایێ و هەتا مرنا وی ستران ب وێ تەمبوورێ دگۆتن ل سالا(1970)ێ بوویە مێهڤانێ ئێزكا دەنگێ كوردستان حاجی عومەران،دیسا بوویە مێهڤانێ رەحمەتیێ مەلا مستەفا و ل دیوانا ویدە ستران گۆتیە و وێ هنگێ رەحمەتیێ مەلا مستەفا بناڤێ بلبلێ چیایێ شنگالێ ناڤكر،پیر گرۆ بەشداری د شۆرەشێن كوردی دا كریە ژ سالێن (1966)ێ هەتا سالا(1975)ێ و گەلەك جارا هاتیە دەربەدەركرن و مالا وی هاتیە شەوتاندن ل سالا (1966)ێ چۆیە گوندێ كەرسێ،ل سالا(1970)ێ دەربەدەری وەلاتێ شێخ بوویە و ل گوندێ خانك وقەباغا كەڤن ئاكنجی بوویە ل سالا(1971)ێ ل گوندێ پیتونی ئاكنجی بوویە،و ل سالا(1972)ێ ل گوندێ قوەیسا زراڤك ئاكنجی بوویە،ل سالا(1973)ێ ڤەگەریا قوچا جمێ،پشتی راكرنا گوندان ل سالا (1975)ێ ل كۆمەلگەها دهۆلا ل باكوورێ چیایێ شنگالێ ئاكنجی بوویە،ل سالا(1978)ێ هەڤژینا وی غەریبیێ چۆیە بەر دلۆڤانیا خودێ،ل سالا(1984)ێ هەتا سالا(1986)ێ دگەل هەڤژینا وی دئێتە زیندانكرن ژئالیێ ئەمنا رژێمێ ڤە.\nل سالا(1986)ێ كورێن وی ژبەر زۆریا رژێمێ درەڤن بەرەف ئەلمانیا دچن و ل سالا(1990)ێ هەڤژینا وی یا دووێ ژی غەزال دچە بەر دلۆڤانیا خودێ مەزن،پیر گرۆ مرۆڤەكی دلڤەكرە ونەفس كچك بوو وبێن فرەه دلێ كەسی نەدهێلا و هەردەم داخوازیا تفاق وتەبایێ دكر،هەردەم دگەل گوندیا ب یاریا دامێ دكر،تووتنا كەرسێ ڤەدخوار وكەیفا وی ژ خوارنا هژیرێن چیایێ شنگالێ را دهات هەردەم ب زارۆكان رە خوارن دخوار،وی چەند هەڤالەك هەبوون وەك پیر سالحێ محما،مورادێ حەسەن مووسا،سەیدۆیێ گولێ و گەلەكێن دی،جل و بەرگێن پیر گرۆ یێن چێلكانیێ بێن كەڤن بوون هەتا نەمر بكۆم و كولۆز وكراس و بەرسینگ بوو،ب ت زمانا نزانی ژبلی زمانێ كوردی زارێ كورمانجی لەوما سترانێن وی ب پەیڤەكا كوردیا بژارە وپاقژ هاتیە گۆتن،رۆژەكێ لنگێ پیر گرۆ شكەست و پشتی دەمەكە كورت وب ئەگەرێ وێ چەندێ و پشتی ژیانەكا پر كول و كۆڤان و دەردەسەری ل سالا(1998)ێ خاتر ژ دنیایێ خواستن و چۆ بەردلۆڤانیا خودێ مەزن وەسیەت ل زارۆكێن خۆ كربوو ل بەر كۆلانا گۆرا ویرا سترانێن وی بێژن دا دەنگێ سترانێن وی ل گەلی و زنارێن چیایێ شنگالێ ڤەدا و ل زەهمانێ ئاڤدەل ئۆمەرا ل تەنشت مەزارگەهێ شەرفەدین ل چیایێ شنگالێ هاتە ڤەشارتن.\nالسابق: قاسم لەوەندی:پەرییا من\nالتالى: خیڤەتێن ئاواران دێ ئێنە گهۆرین


ڕووسیا و ئه‌مه‌ریكا له بۆشایی گه‌ردوون ڕووبه‌ڕووی یه‌كتر دەبنەوە\n:: AM:01:42:13/02/2020 \nویلایه‌ته یه‌كگرتووه‌كانی ئه‌مه‌ریكا مۆسكۆ به ڕاوه‌دوونان و سیخوڕیكردن به‌سه‌ر مانگێكی ده‌ستكردنی وڵاته‌كه‌ی ده‌كات، له‌لایه‌ن دوو مانگی ده‌ستكردنی سه‌ر به ئاژانسی بۆشاییگه‌ری ئاسمانی ڕووسیا.\nدوای تۆمه‌تباركردنی مۆسكۆ به ئه‌نجامدانی ئه‌و تاوانه، سێرگی ریابكۆڤ جێگری وه‌زیری ده‌ره‌وه‌ی ڕووسیا به فه‌رمی وه‌ڵامی ئه‌مه‌ریكای دایه‌وه و دووپاتی كرده‌وه، كه هۆشدارییه‌كی به په‌له‌ی واشنتنیان پێگه‌یشتووه و تاوتوێ ڕاستی و دروستی بابه‌ته‌كه ده‌كه‌ن و دواتر ڕاستی و ورده‌كارییه‌كان و هه‌ڵوێستی حكوومه‌تی ڕووسیا ده‌خه‌نه‌ڕوو.\nدوو مانگی ده‌ستكردنی ڕووسی ڕاوی مانگێكی ده‌ستكردنی ئه‌مه‌ریكییان ناوه\nبه‌رپرسێكی ڕووسی له‌وباره‌وه به ئاژانسی فڕانس پرێسی ڕاگه‌یاندووه، كه ئه‌و ڕاوه‌دوونان و نزیكبوونه‌وانه له گه‌ردوون له نێوان مانگه ده‌ستكرده‌كان و مووشه‌كه گه‌ردوونییه‌كان زۆر دووباره ده‌بنه‌وه و گرفتێكی ئاساییه، به‌ڵام ئه‌مه‌ریكا دۆخه‌كه‌ی گه‌وره كردووه و به سیخوڕیكردن ناوی ده‌بات.\nفه‌رمانده‌ی هێزه گه‌ردوونییه‌كانی ئه‌مه‌ریكا جه‌نه‌رال جۆن ریمۆند له دیدارێكی له‌گه‌ڵ گۆڤاری تایم چه‌ند ورده‌كارییه‌كی له‌باره‌ی ئه‌و بابه‌ته خسته‌ڕوو و ئاماژه‌ی داوه، دوو مانگی ده‌سكردی ڕووسی به‌دوای مانگێكی ده‌ستكردنی ئه‌مه‌ریكا كه‌وتوون و سیخوڕییان به‌سه‌ره‌وه كردووه، ئه‌م رووداوه‌یش له مانگی تشرینی دووه‌م/نۆڤێمبه‌ری ساڵی ڕابردوو ئه‌نجام دراوه، له‌و بڕوایه‌دان ئه‌مه كارێكی به ئه‌نقه‌ست نییه و پلان بۆدانراوه و به مه‌به‌ستی سیخوڕیكردن مۆسكۆ ئه‌و كرده‌وه‌یه‌ی ئه‌نجام داوه.


جیاوازی خێرای لە نێوان iOS 10.3.3 لەگەڵ iOS 11 - Home4T\nالرئيسية / Mashkhal Jumaa / ئایفۆن / جیاوازی خێرای لە نێوان iOS 10.3.3 لەگەڵ iOS 11\nجیاوازی خێرای لە نێوان iOS 10.3.3 لەگەڵ iOS 11\nمەشخەڵ جومعە 9/04/2017 11:31:00 am Mashkhal Jumaa, ئایفۆن\nهەفتەی پێشوو ئەپڵ نۆیەم وەشانی تاقیکاری لە iOS 11 بڵاوکردەوە بۆ گەشەپێدەران ئەمە و تەنها 8 ڕۆژ ماوە بۆ کۆنگرەی ئەپڵ بڵاوکردنەوەی وەشانەکە بە شیوەیەکی فەرمی، وە وا دەرەکەوێت کە ئەمە کۆتا وەشانی تاقیکاری بێت لەلایەن ئەپڵەوە.\nوە ئێستا تاقیکردنەوەیەک کراوە بۆ جیاوازی خێرای کۆتا وەشانی تاقیکاری iOS 11 لەگەڵ iOS 10.3.3 کە ئایا کامیان خێراترن لەسەر ئەم ئامێرانە (iPad Air, iPhone 6S, iPhone 6, iPhone 5S).\nفەرموون بینەری تاقیکردنەوەکە بن\n١- جیاوازی خێرای لە نێوان iOS 11 لەگەڵ iOS 10.3.3 لەسەر ئامێری iPad Air\n٢- جیاوازی خێرای لە نێوان iOS 11 لەگەڵ iOS 10.3.3 لەسەر ئامێری iPhone 6S\n٣- جیاوازی خێرای لە نێوان iOS 11 لەگەڵ iOS 10.3.3 لەسەر ئامێری iPhone 6\n٤- جیاوازی خێرای لە نێوان iOS 11 لەگەڵ iOS 10.3.3 لەسەر ئامێری iPhone 5S


ئاو كەرەستەیەكی جیۆئابووری و جیۆپۆلەتیكییە. ئاو تادێت بەڕێگەی جیاواز بیری لێدەكرێتەوە. گرنگی و مانای زیاتری بۆ دادەڕێژرێت. ئەمڕۆ ئاو هاوشان لەگەڵ دەوڵەتدا وەك دامەزراوەیەكی ئۆتۆنۆم دەردەكەوێت. دەكرێت بە ئامراز و بەكاردەهێنرێت! ئەم بەئامرازبوونە فۆڕمێكی سیاسی و دبلۆماسییانە بە ئاو دەبەخشێت! مانا، بەها و ستڕاتیژی نەگۆڕی پێوەدەلكێنرێت. لەدنیای پەیوەندییە نێودەوڵەتی و هەرێمایەتییەكاندا، ئەدەبیات، قسەوباس، پڕۆژە و ململانێی زۆر لەبارەی (ئاو) بەمانا جیۆسیاسی و ئابوورییەكەی ئامادەیە. توركیا هێزێكە رۆژ دوای رۆژ (ئاو) ی لا شیرینتر و بەسیاسیتر دەبێت. ئەم بەسیاسیبوونە دواتر دەگٶڕیت بۆ بەئامرازبوون و بەئایدۆلۆژیبوون! دواتر بۆ ئاستی داڕشتنی سیاسەت بۆ دەرەوەی خۆی. ئاو ئەمڕۆ رایەڵەی پەیوەندیكردنی توركیایە بەدەرەوەی خۆی! بزوێنەری جوڵە دینامیكییەكانێتی لەگەڵ جیهانی دەرەوەی خۆی، ئەوانی تر و هێزەكانی تر.\nئاو و قوڵایی ستڕاتیژی\nئاو بەلای توركیاوە دوو رەهەندی ستڕاتیژی قوڵی هەیە: یەكەم: ئاو وەك پرد بۆ گەیشتن بەوانی تر. دووەم: ئاو بۆ ناچاركردنی نەیار تاوەكوو ئاسانتر گفتوگۆ و یاری و ململانێی لەگەڵدا بكەیت. دواتر ئەم دوو رەهەندە دەبن بە كۆستڕاتیژ و بەها و شكۆ بە ناسنامەی دەوڵەتی توركیا دەبەخشن لەناو سیستمە هەرێمییەكەدا. دیارە ئاو وەك پڕۆژە لەدوای دامەزراندنی كۆماری هاوچەرخی توركیاوە بیری لێدەكرێتەوە. ئەتاتورك لەپاڵ بەسیێكیۆلاركردنی سیستم و ناسنامەی دەوڵەت بیر لە ئاو و شێوەی بەكارهێنانی دەكاتەوە! راستییەكەی خەون بەوە دەبینێت چۆن ئاو بەخێرایی بگۆڕێت بۆ پڕۆژەیەكی سیاسی و بنەمای پەیوەندی لەگەڵ ئەكتەرەكانی دەورووبەر.\nئەم خەیاڵەوە لەوەوە دێت كە دەوڵەت و ئاو وەك دوو هێزی سەربەخۆ، خاوەن پەیكەر و بنەمای نەگۆڕ ببن بەسەرچاوەی زاڵبوون بەسەر ئەوانیتردا بەتایبەت ئەو هێزانەی دژ بە بەها سیاسی و فكرییەكانی توركیا دەجوڵێن و دەبینرێن. بەكورتی بەكارهێنانی ئاو بۆ كردنی ئەوانی تر بە بەشێك لە خۆت و سیستم. یان لەرێگەی سەرمایەی ئاوەوە وابكەیت ئەوانی تر (نەیار و دوژمن) ببن بە بەشێك لە بەها و ناسنامە سیاسییە ناوەكی و دەرەكییەكەت. ئەم خەیاڵ و شێوە بیركردنەوە لە ئاو، پڕۆژەی (گاپ) لەگەڵ خۆیدا دەهێنێت.\nئەم پڕۆژەیە لەناوەوە وەك كۆكەرەوە دەبینرێت. هەموو هێز و ئاڕاستە جیاوازەكان (لیبڕاڵ، ئیسلامی و ناسیۆنالیزمەكان) كۆدەكاتەوە. بنكەی كاركردن و ئاڕاستەی جوڵانیان بۆ دیاریدەكات كە ئاو وەك فشار و كارتی دڵنیایی ببینن لەدژی نەیار و وڵاتانی تر. دەكرێت لەڕێگەی كۆپەیوەندییەكانی نێوان (عیراق و سوریا و توركیا) باشتر لەم دۆخە تێبگەین. دیدی هێزە رەگ ئیسلامییەكانی توركیا بۆ ئاو ئەوەبوو كە بەهای ئاو یەكسان بكەن بە بەهای نەوت و؛ ئاو بە نرخی نەوت بە وڵاتانی دراوسێ بفرۆشن. ئەم گوتارە لە ساڵانی فەرمانڕەوایی (نەجمەددین ئەربەكان) باڵادەست بوو. پڕۆژەی گاپ نزیكەی ٢٢ بەنداو لەخۆدەگرێت. ئەم لەخۆگرتنە بۆ ئەوەیە ئاو ئاسانتر و خێراتر بەسەر دراوسێكاندا بگیرێتەوە و كەمبكرێتەوە. دیارە هەر پڕۆژەیەكی سیاسی و ئایدۆلۆژی لەتوركیادا دەیەوێت بە شێوەی تایبەت پڕۆژەی گاپ بجوڵێنێت و شێوە و مانا و چیڕۆكی تایبەت بەخۆی بۆ دابڕێژێت. ئێستا ئەم پڕۆژەیە واشێوەی گرتووە كە (ئاك پارتی و ئەردۆگان) بەشێوەیەك بەكاربهێنن عیراق و سوریای لەڕێگەوە بكەن بە پاشكۆ و پەراوێز.\nبەتایبەت كاتێك پرسی ئاو دەبێت بە قەیران و تا ساڵی ٢٠٣٥ لە ٣٠% ئاوی عیراق كەمدەبێتەوە و لەڕووی جوگرافییەوە دەكەوێت. ئەم كەوتنە بەهۆی ئاوەوە زەمینەسازی بۆ توركیا دەكات باشتر گڕووتین و وزە ببەخشێت بە پڕۆژەی عوسمانیزمی نوێ! یان بەبێ تێچوو پەیوەندی بە جوگرافیای سیاسی ئیمپڕاتۆری عوسمانی بكاتەوە. بەتایبەت كاتێك لەئاستی جوگرافیا، مێژوو و كەلتور و یادوەری زۆر لە عیراق و سوریاوە نزیكە و خێرا دەتوانێت تێكەڵ بەو نۆستالیژیایە ببێتەوە و باز بەسەر دەوڵەتی مۆدێرن بدات و پەیوەندی بە لێگەسی عوسمانیزم بكاتەوە.\nعیراق سەرەڕای قەیرانەكانی (قەیرانی حكومڕانی، نەبوونی دەستگا، یادەوەری و ناسنامە) لەداهاتوودا رووبەڕووی قەیرانی ئاو دەبێتەوە. ئەم قەیرانە سەرچاوەكەی لە شوێنێكی ترە! لەژینگەی دەرەوەیە، لەنێو پەیكەری ناوخۆی هێزێكە(توركیا) دەیەوێت ببێت بە قسەكەر، داڕێژەر لەناو سیستمی سیاسی هەرێمی ناوچەكە! خەونی توركیا راكردنە بەدوای زاڵكردنی بەها و ئۆردەڕی تازە بۆ گەیشتن و پەیوەندیكردن بە ئەكتەرەكانی تر. دواتر ئەم فۆڕمی پەیوەندییە بكات بە رێكخستنێكی گەورەتر و فراوانتر (ئیمپراتۆربوون) لەڕێگەی بەسیاسیكردنی ئاو و مانابەخشین بە رۆڵی تازەی ئاو بۆ گەیاندنی توركیا بە قوڵایی ستڕاتژی و تێپەڕین بەناو سنوور، سەروەری و جیۆپۆلەتیكی جیاواز. عیراق لاواز و بێ بنەمای حكومڕانییە. ئەم لاوازبوونە وادەكات عیراق ئاسان خۆی رادەستبكات. بەتایبەت توركیا خەون، خەیاڵ و بەرژەوەندی یەكجار گەورەی لە عیراقدا هەیە. هەم لەئاستی جیۆپۆلەتیك و ئیتنیك و مەزهەب، هەم لە ئاستی نۆستالیژیا و رابردوو و سنوور. واچاوەڕوان دەكرێت ئاو رێگەی جەمسەربوون و داڕشتنەوەی ناسنامە بۆ توركیا خۆش بكات. جەمسەربوون بەمانای ئەوەی توركیا هەركاتێك بیەوێت ئاو دەگرێتەوە! دواتر بەریدەداتەوە تادەگاتە ئەوەی ددان بە ناوەندێتی و چەوبوونی دابنییت و بچیتە ناو چوارچێوە و بەهاكانییەوە. ئاو چێڕۆكێكی درێژە بەلای توركیاوە؛ هەر رووداوێك ئەم چیڕۆكە ئاڵۆزتر و سەختتر دەكات.


تورکیا لە ماوەى ساڵێکدا دوو هەزار و ٥٠٨ ئەندامى دەبەپەی زیندانیکردووە\nھێزە ئەمنییەکانی تورکیا لە ماوەی ساڵێکدا دوو ھەزار و ٥٠٨ ئەندام و بەڕێوەبەری پارتی دیموکراتیی ھەرێمەکان (دەبەپە) دەستگیرکردووە. ھەروەھا لە ماوەی ساڵێکدا چوار ئەندامی ئەنجوومەنی دەبەپە لە باکووری کوردستان کوژراون.\nئەمڕۆ ١ی تشرینی یەکەمی ٢٠١٦ ناوەندی ڕاگەیاندنی پارتی دیموکراتیی ھەرێمەکان (دەبەپە) ڕاپۆرتێکی لەبارەی ئەو ئەندامانەیانەوە بڵاوکردووەتەوە، کە لە ماوەی ساڵێکدا لەلایەن ھێزە ئەمنییەکانی تورکیاوە دەستگیر و دواتریش زیندانی کراون.\nئاماژە بەوەشکراوە، ئەو ئەندام و بەڕێوەبەرانەی دەبەپە لە ٢١ پارێزگای باکووری کوردستان و پارێزگای ئیستانبولد دەستگیرکراون و زۆرترین ئەندامی دەبەپەش لە پارێزگاکانی ڕحا (ئورفا) و ئامەد دەستگیرکراون.\nبەپێی ڕاگەیاندراوەکەی دەبەپە، لە پارێزگای ئاگری ١٢٠ ئەندام و بەڕێوەبەر، لە پارێزگای ئەرزڕۆم ٧٧ ئەندام و بەڕێوەبەر، لە پارێزگای دێرسیم ١٥٠ ئەندام و بەڕێوەبەر، لە پارێزگای سەمسور ٣٤ ئەندام و بەڕێوەبەر، لە ئیستانبول ئەندامێک، لە ڕحا ٦٢٠ ئەندام و بەڕیوەبەر، لە سێرت ١٥٠ ئەندام و بەڕێوەبەر، لە چەولیگ ٥٤ ئەندام و بەڕێوەبەر، لە مێردین ١٥٠ ئەندام و بەڕێوەبەر، لە دیلۆک ١٥٠ ئەندام و بەڕێوەبەر، لە ئەردەخان نۆ ئەندام و بەڕێوەبەر، لە ئەلیح ٦٠ ئەندام و بەڕێوەبەر، لە بەدلیس ٢٦ ئەندام و بەڕێوەبەر، لە جۆلەمێرگ ٦٠ ئەندام و بەڕێوەبەر، لە ئامەد ٥٠٢ ئەندام و بەڕێوەبەر، لە موش ١٠٠ ئەندام و بەڕێوەبەر، لە شڕنەخ ٢٩ ئەندام و بەڕێوەبەر، لە وان ١٢٠ ئەندام و بەڕێوەبەر، لە مەڕەش دوو ئەندام و بەڕێوەبەر، لە قەرس ١٩ ئەندام و بەڕێوەبەر، لە ئیدر ٦٥ ئەندام و بەڕێوەبەر، لە خارپێت ١٠ ئەندام و بەڕێوەری دەبەپە لەلایەن ھێزە ئەمنییەکانەوە دەستگیر و زیندانیکراون.\nلە ڕایگەیاندراوەکەی دەبەپەدا ئەوەش خراوەتەڕوو، کە لە ماوەی یەک ساڵدا محەمەد یاڤوزلی، سەڤە دەمیر و دوو ئەندامی تری ئەنجوومەنی دەبەپە لە شاری سلۆپی لەلایەن ھێزە ئەمنییەکانی تورکیاوە شەھید کراون.\nپارتی دیموکراتیی ھەرێمەکان (دەبەپە)\nدەبەپە درێژکراوەی پارتی ئاشتی و دیموکراسی (بەدەپە)یە، کە لە ساڵی ٢٠٠٨ دامەزراوە. بەدەپە لە ڕۆژی ١١ تەمووزی ٢٠١٤ لە دوایین کۆنگرەی خۆیدا ناوەکەی خۆی گۆڕی بۆ پارتی دیموکراتیی ھەرێمەکان (دەبەپە) لە باکووری کوردستان.\nلە ساڵی ٢٠٠٨دا ئامینە ئاینا و کامەران یوکسەک بوون بە ھاوسەرۆکەکانی دەبەپە.\nدەبەپە لە ڕۆژی ٢٣ی ئابی ٢٠١٥ بەھۆی دۆخی تایبەتی باکووری کوردستان و دەستگیرکردنی سەرۆک شارەوانییەکانی سێیەم کۆنگرەی نائاسایی خۆی بەست و لە کۆنگرەکەدا جەخت لە خۆبەڕێوەبەریی دیمورکراتی کورد لە باکوور، دەستپێکردنەوەی پرۆسەی ئاشتی و دانوستان لەگەڵ ئۆجەلان و نوێنەرەکانی کورددا کرایەوە.\nڕۆژی ١٠ی ئایاری ٢٠١٦ کامەران یوکسەک ھاوسەرۆکی دەبەپە لەلایەن پۆلیسەوە لە بەردەم بارەگای سەرەکیی دەبەپە لە شاری ئامەد دەستگیرکرا و ڕۆژی ١٣ی ئایاری ٢٠١٦ جگە لە بڕیار دەستگیرکردنەکەی دوورخرایەوە بۆ زیندانی ئەدەنە.\nدوابەدوای ئەوەش پارتی دیموکراتیی ھەرێمەکان (دەبەپە) لە ڕۆژی ٢٣ی ئایاری ٢٠١٦ لە کاتێکدا چوارەم کۆنگرەی نائاسایی لە ئەنقەرە بەڕێوەبرد، کە لە کۆی ٢٢ ھۆڵی گەورەی ئەنقەرە ھیچ ھۆڵێکیان پێ نەدرا بۆ بەڕێوەبردنی کۆنگرەکەیان. ھەورەھا ھاسەرۆکی دەبەپە و ٢١ ئەندامی ئەنجوومەنی دەبەپە، ٢٢ سەرۆک شارەوانی و ١٨ بەرپرسی ئەو حزبە لە کاتی کۆنگرەی حزبەکەیاندا لە زیندانەکانی حکومەتی تورکیادا بوون.\nلە چوارەم کۆنگرەی نائاسایی دەبەپەدا، دیسانەوە کامەران یوکسەک و ھەروەھا سەباحەت تونجەل بە ھاوسەرۆکیی دەبەپە ھەڵبژێردران.\nسەرۆک شارەوانییەکانی باکووری کوردستان ئەندامی پارتی دیموکراتیکی ھەرێمەکان (دەبەپە)ن، کە خاوەنی ١١٥ سەرۆک شارەوانییە لە باکووری کوردستان.\nحکومەتی تورکیا لە چوارچێوەی یاسای باری نائاسایدا، ٢٤ سەرۆک شارەوانیی دەبەپەی لەکارەکانیان دوورخستەوە و لە بریی ئەو سەرۆک شارەوانیانە، نوێنەرانی حکومەت دانران بۆ بەڕێوەبردنی کاروباری سەرۆک شارەوانییەکانی باکووری کوردستان.\nژمارەی بینین: 3451 بەروار:


2020-10-29 [11:48 AM]\nقایمقامیه‌تی سلێمانی له راگه‌یه‌نراوێكدا كه وێنه‌یه‌كی بۆ ئاژانسی هه‌واڵی زاگرۆس هاتووه، رایگه‌یاند، بەمەبەستی راگرتنی هاوسەنگی و زیاد نەبوونی نرخ، هاوردەی بەروبوومی پەلەوەری دیاریدەكرێت و جێگری بەرێوەبەری كشتوكاڵی سلێمانی-ش رایدەگەیەنێت به‌بڕیاری وه‌زاره‌تی كشتوكاڵ هاورده‌كردنی ماسی به رێژه‌ی له (50%) كه‌م كراوه‌ته‌وه.\nئەمڕۆ پێنجشەممە (2020.10.29) لە دیوانی قائیمقامیەت، ئاوات محەمەد، قائیمقامی سلێمانی لەگەڵ لیژنەی دیاری كردنی بەروبومی ئاژەڵی و پەلەوەری پارێزگای سلێمانیدا كۆبویەوە، پاش هەڵسەنگاندن بۆ ئاستی بەرهەمهێنانی بەروبومی ناوخۆیی، بڕیاردرا پێداچونەوە بەبڕی ئەو بەروبوم و پێداویستیانەدا بكرێت كە هاوردەی پارێزگای سلێمانی دەكرێت.\nلە دوای كۆبونەوەكەش رزگار حمد خدر، جێگری بەڕێوەبەری بەڕێوەبەرایەتی كشتوكاڵی سلێمانی رایگه‌یاند: به‌مه‌به‌ستی راگرتنی هاوسه‌نگی لە نێوان بەرهەمی ناوخۆ و هاوردەكراو، وه‌زاره‌تی كشتوكاڵ بڕیاری داوه هاورده‌كردنی ماسی به رێژه‌ی له (50%) كه‌مبكاته‌وه، كه‌مه‌به‌ست لێی ساغبونه‌وه‌ی به‌رهه‌می ناوخۆیی ماسی و پشتگیری به‌رهه‌می ناوخۆیه.\nوتیشی: پێویسته له‌سه‌ر كۆمپانیاكانی هاورده‌كردنی ماسی، له‌كاتی شكاندنی حه‌وزی ماسی و پێگه‌شتنی به‌رهه‌می ناوخۆیی ماسی، به‌رهه‌مه‌كان له جوتیارن بكڕێنه‌وه و له‌بازاڕه‌كاندا ساغیان بكانه‌وه، پاشان به‌ڕێوه‌به‌رایه‌تی كشتوكاڵی سلێمانی پشتگیری هاورده‌كردنی به‌رهه‌می ده‌ره‌وه‌ی بۆ ده‌كرێت.\nئاماژه‌ی بۆ ئه‌وه‌شكرد: له كۆبونه‌وه‌كه‌دا بڕیارداوه بڕی ئەو بەروبومانەی لەم مانگەدا هاوردە دەكرێن بریتی یە له (300) تۆن پارچه‌ی مریشك (400) تۆن ماسی (250) تۆن گۆشتی سور له‌گه‌ڵ رێگه‌دان به هاورده‌كردنی (15) هەزار سەر ئاژه‌ڵی زیندو.


رووسیا له ناوچه‌یه‌كى خۆرئاواى كوردستان هێز جێگیر ده‌كات\nهەواڵ / کوردستان :: 08/11/2019 :: 386 جار بینراوە\nدواى كشانه‌وه‌ى هێزه‌كانى ئه‌مریكا له خۆرئاواى كوردستان، هێزێكى رووسى به چه‌كى قورسه‌وه له‌و ناوچانه جێگیركراون، به‌پێی زانیارییه‌كانى هه‌ماهه‌نگى له نێوان هه‌سه‌ده و ئه‌و هێزه رووسییه ده‌بێت بۆ چاودێرى ناوچه‌كه.\nله‌زگین ئیبراهیم، رۆژنامه‌نووس له خۆرئاواى كوردستان به دواڕۆژى راگه‌یاند: "پێشتر باره‌گایەكى هێزه‌كانى ئه‌مریكا له شارۆچكه‌ى عه‌ین عیسا بووه، دواى كشانه‌وه‌ى هێزه‌كانیان، نزیكه‌ى 10 رۆژ ده‌بێت هێزێكى رووسى به چه‌كى قورسه‌وه له‌و باره‌گایه‌دا جێگیركراون ".\nوتیشى: "دواى رێكکه‌وتنى نێوان رووسیا و توركیا و پێكهێنانى ده‌وریه‌ى هاوبه‌ش بۆ چاودێرى ناوچه سنوورییه‌كانى خۆرئاواى كوردستان و دیاریكردنى سنوورى ناوچه‌ى ئارام، ئه‌و هێزه‌ى سوپاى رووسیا له عه‌ین عیسا جێگیركرا".\nئاماژه‌ی به‌وه‌شكرد: "به‌پێی زانیارییه‌كان هێزه‌كانى سوریاى دیموكرات هه‌سه‌ده و سوپاى رووسیا له عه‌ین عیسا له‌م قوناغه‌دا هه‌ماهه‌نگییه‌ك له نێوانیاندا ده‌بێت بۆ چاودێریكردنى ئه‌و ناوچانه‌ى له ژێر ده‌ستى هه‌سه‌ده‌دان".\nئه‌وه‌شى خسته‌ڕوو: "له ده‌وروبه‌رى شارۆچكه‌ى عه‌ین عیسا له سه‌ر رێگەى نێوده‌وڵه‌تى M4 چه‌ند گوندێك له‌لایه‌ن میلیشیاكانى توركیاوه داگیركرابوون، به‌ڵام داواى هاتنى ئه‌و هێزه رووسییه به‌پێی رێكکه‌وتنێك له نێوان رووسیا و توركیا میلیشیاكان له‌و گوندانه پاشه‌كشه‌یان كرد".\nشارۆچكه‌ى عه‌ین عیسا سه‌ر به پارێزگاى ره‌ققەیه، به دوورى نزیكه‌ى 70 كیلۆمەتر ده‌كه‌وێته باشوورى كۆبانێ و دانیشتوانى شاره‌كه له كورد و عه‌ره‌ب پێكهاتوون.


Home›هەواڵ›کوردستان›ئەنجومەنی وەزیران بڕیاری رێکخستنەوەی داهاتە گشتییەکان ودوو پڕۆژە یاسای پەسەند کرد\nئەمڕۆ چوارشەممە 26 ی ئایار بە سەرپەرشتی مەسرور بارزانی سەرۆک وەزیرانی هەرێمی کوردستان و ئامادەبوونی قوباد تاڵەبانی جێگری سەرۆک وەزیران، ئەنجومەنی وەزیرانی هەرێمی کوردستان، کۆبوونەوەی ئاسایی هەفتانەی ئەنجامدا .\nپاشان ئەنجومەنی وەزیران هەردوو ڕەشنووسی پڕۆژە یاسای (هەمواری یاسای وەزارەتی دارایی و ئابووری لە هەرێمی کوردستان) بە ئاراستەی هێنانەکایەی بەڕێوەبەرایەتیەکی گشتی لە وەزارەتی دارایی وئابووری بۆ ڕێکخستنی کەرتی دڵنیایی وچاودێریکردنی کۆمپانیاکانی کەرتی تایبەت لە بواری چالاکیەکانی دڵنیایی لە هەرێم و پەسەندکردنی پڕۆژە یاسای (بەرهەمهێنان و هاوردەکردنی بنەتۆ و شەتل و تۆمارکردن و پەسەندکردن و پارێزگاریکردن لە تەرزە کشتوکاڵییەکان) کە ئامانجی سەرەکی ئەم پڕۆژە یاسایە، ڕێکخستن وهاندانی کەرتی تایبەتە بۆ بەرهەمهێنانی بنەتۆ و شەتڵ وهاوردەکردنی بنەتۆ لە ژێر سەرپەرشتی وەزارەتی کشتوکاڵ وسەرچاوەکانی ئاو.\nدەوڵەتی تورکیا خەریکی پرۆژەی “تورکاندن”ی رۆژئاوای کوردستانە


مێژووی ٥٠ ساڵی ڕابردووی کورد لە ناو راپۆرتەکانی ویکلیکسدا تەنها لەماڵپەڕی سپی یەوە مێژووی ٥٠ ساڵی کورد لەنێو بەڵگەنامەنێودەوڵەتیەکان بخوێنەرەوە\nراپۆرتی نهێنی ژماره1973BAGHDA00363_b\nئاماده‌کراو له رۆژی یه‌ک شه‌ممه رێکه‌وتی 24 حوزه‌یران 1973\nله به‌غداد بۆ: ئۆفیسی کاروباری خۆرهه‌ڵاتی نزیک و باشوری ئاسیا\n1. له 23 حوزه‌یران هه‌فته‌نامه‌ی کۆمینیسته‌کان، الفکر الجدید، و رۆژنامه‌ی التێ‌خی پارتی دیموکراتی کوردستان هه‌مان نوسینیان بڵاوکرده‌وه و تێیدا باسیان له‌وه کردوه که شاندێکی پارتی کۆمینیستی عێراق به‌سه‌رۆکایه‌تی محمد عزیز، سکرتێری یه‌که‌می لیژنه‌ی ناوه‌ندی، له گه‌ڵ مسته‌فا بارزانی له باره‌گای بارزانی له 19 حوزه‌یراندا کۆبۆته‌وه. له‌و کۆبونه‌وه‌یه‌دا هه‌ر دو لا جه‌ختیان کردۆته‌وه له:\n(ا) یه‌کریزی نیشتمانی به‌رێگه‌ی جێبه‌جێکردنی به‌یانی ئازاری 1979 و پاراستنی مافی که‌مایه‌تیه‌کان،\n(ب) دروستکردنی به‌په‌له‌ی به‌ره‌ی نیشتمانی.... تاد.\n2. کۆمێنت: به‌بێ هیچ گومانێک ئه‌م کۆبونه‌وه‌یه ره‌زامه‌ندی به‌عسی له سه‌ر بوه، به‌عس هه‌وڵ ده‌دات نفوزی پارتی کۆمینیست له ناو پارتیدا به‌کار بهێنێت تا فشار بخرێته سه‌ر بارزانی سازش له سه‌ر داواکاریه‌کانی بۆ ئۆتۆنۆمی بکات. هه‌رچۆنێک بێت ئاماژه بۆ جیاوازی نێوان کۆمینیست و به‌عس له سه‌ر مه‌سه‌له‌ی کورد به‌رچاو ده‌که‌ون. سه‌رکرده‌کانی به‌عس سه‌یری کێشه‌ی کورد وه‌ک گه‌وره‌ترین خاڵی لاوازی رژێم ده‌که‌ن و ده‌یانه‌وێت چاره‌ی بکه‌ن. GAVIN YOUNG په‌یامنێری له‌نده‌ن ئۆبسێرڤه‌ر له‌م دواییه‌دا چه‌ند هه‌فته‌یه‌ک له سه‌ر بانگێشی حکومه‌تی عێراق لێره بوه، یۆنگ وتی هه‌مو وه‌زیره‌کان جه‌ختیان له بریاری یه‌کلاکه‌ره‌وه‌یان کردۆته‌وه بۆ چاره‌ی مه‌سه‌له‌ی کورد و ئاماژه‌یان به‌وه داوه که نیه‌تیان هه‌یه بۆ گه‌یشتن به ته‌وافق له گه‌ڵ ئێران ئه‌گه‌ر پێویست بو بۆ چاره‌ی کێشه‌ی کوردی، له لایه‌کی تره‌وه ده‌رکه‌وتوه که سه‌رکرده‌کانی کۆمینیست هێورترن سه‌باره‌ت به کورد و مه‌ترسیه‌کان له ئێرانه‌وه، باسیان له سنوری درێژی ئێران له گه‌ڵ یه‌کێتی سۆڤیه‌ت کردوه و پێیان وایه به‌و هۆیه‌وه هه‌ر کاتێک پێویست بو روسیا ده‌توانێت ئێران بخاته ژێر فشاره‌وه تا عێراق پارێزراو بێت.\n3. هه‌رچه‌نده چه‌ند به‌شێکی مه‌ته‌ڵه‌که دیار نین، پێده‌چێت کۆمینیسته‌کان نه‌یانه‌وێت ببینن که به‌عس چاره‌ی مه‌سه‌له‌ی کورد ده‌کات و له سه‌ر حسابی ئه‌وان له گه‌ڵ ئێران بگاته ته‌وافق، چونکه ئه‌مه پێگه‌ی به‌عس له قۆرخکردنی ده‌سه‌ڵاتدا به‌هێزتر ده‌کات. ئه‌گه‌ر کۆمینیسته‌کان بتوانن رۆڵیان له چاره‌ی کێشه‌که‌دا هه‌بێت، ئه‌وا پاداشتیان رۆڵێکی گه‌وره‌تر له به‌ره‌ی نیشتمانیدا ده‌بێت.\n4. باڵیۆزی فه‌ره‌نسا CERLES رایگه‌یاندوه که چه‌ند سه‌رچاوه‌یه‌کی نه‌ناسراو به‌به‌عسیه‌کانیان وتوه که شا ته‌وافقی DETENTE له گه‌ل عیراقدا پێ باشه به‌ڵام هێزه‌کانی خۆرئاوا هاورای نین، به‌تایبه‌ت بۆ رێگرتن له بڵاوبونه‌وه‌ی چه‌مکه "شۆرشگیریه‌کان" ...\n5. دیبلۆماته‌کان لێره یه‌ک ران که عێراق ته‌وافقی له گه‌ڵ ئێراندا پێ باشه تا چاره‌ی کێشه‌ی کورد بکات و سه‌رقاڵی قوتاعی نه‌وت بێت پاش 10 ساڵ له چه‌قبه‌ستنی ئه‌و قوتاعه. من ده‌رک به‌وه ده‌که‌م که له‌وانه‌یه وه‌زاره‌تی ده‌ره‌وه و باڵیۆزمان له ته‌هران زانیاریان لابێت که ئه‌وه‌ی سه‌ره‌وه پشتراست ناکه‌نه‌وه، ئه‌گه‌ر وا نه‌بێت، له‌و باوه‌ره‌دام له دۆخی ئێستادا سودمه‌ند ده‌بێت ئه‌گه‌ر ئه‌مریکا به‌عێراق رابگه‌یه‌نێت، به‌رێگه‌ی لایه‌نی سێیه‌م وه‌ک باڵیۆزی جه‌زائیر یا تورکیا، که ئه‌مریکا نزیکبونه‌وه‌ی ئێران و عێراقی پێ باشه.\nLOWRIE له وه‌لامی راپۆرتی سه‌ره‌وه وه‌زاره‌تی ده‌ره‌وه‌ی ئه‌مریکی به‌راپۆرتی ژماره 1973STATE134384_b له به‌رواری 10 ته‌موز 1973 وه‌ڵامی خۆی ناردوه و تێدا هاتوه:\n3. بۆیه مه‌به‌ستمانه بۆ حکومه‌تی عێراقی رونیکه‌ینه‌وه که ئێمه ئێران و هه‌روه‌ها عێراق به وڵاتی سه‌ربه‌خۆ و خاوه‌ن سیاده ده‌زانین و ته‌واوی توانای بریار وه‌رگرتنیان هه‌یه بۆ به‌رژه‌وندیه‌کانیان و به‌و پێوه‌ره‌ش کاربکه‌ن. وه‌ک پره‌نسیپێکی گشتی سیاسه‌ت ئێمه پێشوازی له هه‌ر هه‌نگاوێک ده‌که‌ین که ببێته هۆکاری که‌مکردنه‌وه‌ی گرژی نێوده‌وڵه‌تی و رێگه‌خه‌شکه‌ر بێت بۆ حکومه‌ته‌کان تا ته‌واوی بایه‌خیان به‌باشکردنی گوزه‌رانی خه‌ڵکه‌کانیان بده‌ن.\nهه‌رچۆنێک بێت ئێمه هیچ سودێکمان له ورده‌کاری نزیکبونه‌وه‌ی نێوان ئێران و عێراق ده‌سه‌ت نه‌که‌وتوه، بۆ ئێمه ئه‌م بابه‌ته راسته‌وخۆ په‌یوه‌ندی به‌و دو وڵاته‌وه هه‌یه. ئه‌گه‌ر حاڵه‌تێک هاته پێشه‌وه له مامه‌ڵه‌کردنمان له گه‌ڵ به‌شی دیبلۆماسی به‌رژه‌وه‌ندیه‌کانی عێراق له واشنتۆن و له په‌یوه‌ندی به‌شی دیبلۆماسی به‌رژه‌وه‌ندیه‌کانی ئه‌مریکا له به‌غداد له گه‌ڵ کارمه‌نده عێراقیه‌کان ده‌بێت ئه‌و هه‌ڵوێسته‌ی له سه‌ره‌وه باسمان کردوه پێیان رابگه‌یه‌نن. پێمان باشتره ئه‌مه راسته‌وخۆ له‌و په‌یوه‌ندیه که‌مانه‌ی له گه‌ڵ عیراقدا هه‌مانه بکه‌ین له بری ئه‌وه‌ی به‌رێگه‌ی که‌سانی تره‌وه. هه‌رچۆنێک بێت هیچ مانعێکمان نیه هه‌ڵوێستمان بۆ دیبلۆماتکاره بیانییه‌کان دوباره بکه‌ینه‌وه، وه‌ک تورک و جه‌زائیریه‌کان، که له راپۆرته‌که‌دا باس کراون، ناشێت ئه‌وان وه‌ک که‌ناڵی ئێمه بۆ حکومه‌تی عێراق به‌کاربن.\n4. بۆ ته‌هران: کاتێک حاڵه‌تی گونجاو هاته پێش باڵیۆز ده‌سه‌ڵاتی هه‌یه هه‌ڵوێستی ئه‌مریکا وه‌ک له سه‌ره‌وه باسکراوه به ئێرانیه‌کان بگه‌یه‌نێت . ROGERS\nچاوەڕوانی بەشەکانی تری بن..\nسەرۆکی حکومەتی هەرێم لەگەڵ باڵیۆزی نوێی ئیسپانیا لە عێراق کۆبووەوە


بە سەرپەرشتیی سەرۆککۆماری عێراق و سەرۆک بارزانی، لایەنە سیاسییەکان لە سلێمانی کۆ بوونەوە\nTUE, 25 SEP 2018 18:45 Erbil, GMT +3\nWED, 20 SEP 2017 22:12 | KDP.info\nسلێمانی-KDP.info- له كۆبوونه‌وه‌ی لایه‌نه سیاسییه‌كاندا كه بە سەرپەرشتیی سەرۆککۆماری عێراق و (سەرۆک بارزانی) بوو، بڕیار درا، لە دوو ڕۆژی دابێ، شاندێکی کوردستانی سەردانی بەغدا بکەن و بە وردی بابەتی ڕیفراندۆمی سەربەخۆیی و ئامانجی گەلی کوردستان لە بەردەوامیی دۆستایەتی و هاوکاری وەک دوو دراوسێی باش لەگەڵ عێراق، بۆ بەرپرسانی سەرجەم لایەنە سیاسییەکانی عێراق ڕوون بکەنەوە.ە\nڕۆژی چوارشەممە 20ـی9ـی2017, لە شاری سلێمانی، بە سەرپەرشتیی (دکتۆر فواد مەعسووم) سەرۆککۆماری عێراق و (مەسعوود بارزانی) سەرۆکی هەرێمی کوردستان و ئامادەبوونی (کۆسرەت ڕەسووڵ عەلی) جێگری سەرۆکی هەرێمی کوردستان، لایەنە سیاسییەکانی کوردستان لە شاری سلێمانی کۆ بوونەوە.\nلەو کۆبوونەوەیەدا، سەرەتا (دکتۆر فواد مەعسووم) باسی دەستپێشخەرییەکەی خۆی کرد بۆ چارەسەری کێشەکانی کوردستان و بەغدا و، ئەو هەوڵانەیش خرانەب بەرباس کە لەلایەن کۆمەڵگەی نێودەوڵەتییەوە لە ئارادان.\nلە بەرانبەردا (سەرۆک بارزانی) سوپاسی سەرۆککۆماری عێراقی کرد بۆ دەستپێشخەرییەکەی و بە وردی باسی ئەو هۆکارانەی کرد کە بوونەتە هۆی ئەوەی گەلی کوردستان بڕیاری ئەنجامدانی ڕیفراندۆم بدات.\n(سەرۆک بارزانی) ڕوونی کردەوە کە ئێمە هەموو شێوەکانی پەیوەندییمان لەگەڵ بەغدا تاقی کردۆتەوە، لە لامەرکەزییەوە بگرە تا ئۆتۆنۆمی و فیدراڵی و هەموویان شکستیان هێنا، چونکە لە بەغدا تەنها دەموچاوەکان گۆڕان و هەمان عەقڵییەت حوکمڕانە کە باوەڕی بە پێکەوەژیان و شەراکەت و بوونی گەلی کوردستان نییە. ئێستایش گەلەکەمان دەیەوێ خۆی لەبارەی چارەنووسی خۆیەوە بڕیار بدات. بەڵام دەمانەوێ پێش ڕیفراندۆم و دوای ڕیفراندۆمیش لەگەڵ بەغدا گفتوگۆ بکەین تا ببینە دوو دراوسێی باش.\nدواتر کۆبوونەوەکە بڕیاری دا لە دوو ڕۆژی داهاتوودا شاندێکی کوردستانی سەردانی بەغدا بکەن و بە وردی بابەتی ڕیفراندۆمی سەربەخۆیی و ئامانجی گەلی کوردستان لە بەردەوامیی دۆستایەتی و هاوکاری وەک دوو دراوسێی باش لەگەڵ عێراق، بۆ بەرپرسانی سەرجەم لایەنە سیاسییەکانی عێراق ڕوون بکەنەوە.\nد. دیندار زێباری هەنگاوە پراکتیکییەکانی کابینەی هەشتی حکوومەتی هەرێمی کوردستانی ڕاگەیاند\nTUESDAY, 25 SEPTEMBER 2018 18:09:49\nهه‌ولێر-KDP.info- ڕێکخەری ڕاسپاردە نێودەوڵەتییەکانی حکوومەتی هەرێم، هەنگاوە پراکتیکییەکانی کابینەی هەشتی حکوومەتی هەرێم لە ڕووی مرۆیی، مافی مرۆڤ و بەرەنگاربوونەوەی تیرۆر بۆ ڕای گشتی دەخاتە ڕوو.\nل باکووری کوردستانێ ساڵڤەگەرا ڕیفراندۆمێ بلند تێ نرخاندن\nTUESDAY, 25 SEPTEMBER 2018 17:09:31\nئامەد-KDP.info- ئیرۆ سێ شەممێ، ل ئامەدێ، ب هەلکەفتا یەکەمین سالڤەگەرا ریفراندۆما سەرخوەبوونێ، تەڤگەرا ئازادی، PAK، PDK، PSK جڤینەکا چاپەمەنیێ ل دارخستن، د جڤینێ دا ساڵڤەگەرا ریفراندۆمێ بلند هات نرخاندن.\nلیستا ١٨٣ێ، دێ مافێن پێشمەرگەیێ کوردستانێ پارێزیت\nTUESDAY, 25 SEPTEMBER 2018 17:09:59\nدهۆک-KDP.info- پێشمەرگە و خەلکێ باژێرێ دهۆکێ دبێژن، پارتى تاکە حزبە بەرەڤانى ژ هەمى دەستکەفتێن مللەتێ کورد کرى و هەمى هەولدان کرین مافێن پێشمەرگەیێ کوردستانێ پارێزیت و رێزێ ل زەحمەت و خەباتا وان بگریت و بەرەڤانى ژهەر چوار پارچەیێن کوردستانێ بکەت و ئێکرێزیا مللەتێ کورد نیشان بدەت.\nسه‌رۆك بارزانی بۆ جه‌ماوه‌ری هه‌ولێر: له‌پێناو كه‌رامه‌ت و سه‌روه‌ریتان سه‌ری خۆمان داده‌نێین.. ئه‌و په‌نجه‌تان ماچ ده‌كه‌م كه ده‌نگتان بۆ سه‌ربه‌خۆیی پێ دا\nTUESDAY, 25 SEPTEMBER 2018 17:09:32\nهه‌ولێر-KDP.info- له گه‌وره‌ترین كه‌رنه‌ڤاڵی جه‌ماوه‌ری پارتیدا له هه‌ولێر، سه‌رۆك بارزانی به‌ڵێنی به هه‌ولێرییه‌كان دا، ''هه‌میشه ڕاستگۆ بین له‌گه‌ڵتان، به‌ڵێن ده‌ده‌ین كه كه‌رامه‌ت و سه‌ره‌وریی ئێوه بكه‌وێته مه‌ترسی، سه‌ری خۆمانی بۆ دابێین.'' هه‌ر له په‌یامیدا بۆ جه‌ماوه‌ری به خرۆشی پارتی، سه‌رۆك له‌باره‌ی نێوماڵی كورده‌وه جه‌ختی كرده‌وه، كه پابه‌ندنه‌بوون به بنه‌ما نه‌ته‌وه‌یی و نیشتیمانییه‌كان، پابه‌ندنه‌بوونه به یه‌كڕیزیی كورد، وه‌ك ئه‌وه‌ی له ١٦ی ئۆكتۆبه‌ری پار ڕوویدا.\nكۆمسیۆن حه‌وت خاڵی گرنگ له‌باره‌ی هه‌ڵبژاردنه‌وه ده‌رده‌كات\nTUESDAY, 25 SEPTEMBER 2018 16:09:42\nهه‌ولێر-KDP.info- كۆمسیۆنی باڵای سه‌ربه‌خۆی هه‌ڵبژاردن و راپرسی حه‌وت بڕیار له‌باره‌ی رۆژی ده‌نگدانه‌وه ده‌رده‌كات و، زانیارییش له‌سه‌ر بڕیاره‌كان بڵاو ده‌كرێته‌وه.\nسەرۆک بارزانی پێشوازیی لە باڵیۆزی نوێی ژاپۆن لە عێراق کرد\nهەولێر-KDP.info- سەرۆک بارزانی پێشوازیی لە باڵیۆزی نوێی ژاپۆن لە عێراق کرد و باڵیۆزی نوێی ژاپۆن ڕایگەیاند کە وڵاتەکەی بە گرینگییەکی زۆرەوە دەڕوانێتە کوردستان و هەوڵمان داوە پڕۆژەی ستراتیژی جێبەجێ بکەین و ئێستایش لە بوارەکانی ئاو و کارەبا و ئاوەڕۆ و بەنداو لە کوردستان هاوکاریی کوردستان دەکەین و هەوڵ دەدەین لەبواری کشتتوکاڵیشدا پڕۆژەمان هەبێت.\nسەرۆک بارزانی: پارتی گۆڕانکاری و چاکسازیی گەورە دەکات.. مەحاڵە هەڕەشە قبووڵ بکەین\nسلێمانی-KDP.info- سەرۆک بارزانی لە گوتاریدا لە بانگەشەی هەڵبژاردنی پارتی لە سلێمانی رایگەیاند، ئەگەر پارتی سەرکەوتنی بە دەست هێنا، ئەوا گۆڕانکاریی گەورە و چاکسازییەکی گەورە دەکات. راشیگەیاند، کە مەحاڵە قبووڵ بکرێ جارێکی دیکە هەڕەشە لە پارتی و خەڵکی بێده‌سته‌ڵاتی ئەو دەڤەرە بکرێ.


ئانا برنابیچ - ویکیپیدیا، ئینسایکڵۆپیدیای ئازاد\nبە سربی: Ана Брнабић\n(١٩٧٥-٠٩-٢٨) ٢٨ی ئەیلوولی ١٩٧٥ (تەمەن ٤٦ ساڵ)\nPrime Minister of Serbia، Minister of Public Administration and Local Self-Government\nNorthwood University، University of Hull\nئانا برنابیچ (بە زمانی سڕبی: Ana Brnabić؛ لە دایکبووی ٢٨ی ئەیلوولی ١٩٧٥) کەسایەتی ژنە سیاسەتوانی سڕبییە، ئەو لەوەتەی ٢٩ی حوزەیرانی ٢٠١٧ بووەتە سەرۆک وەزیرانی سڕبیا. ئەو یەکەم ژنە ئەم پۆستەر وەربگرێت، هاوکات یەکەمین هاوڕەگەزخوازی ئاشکرایە کە ئەم پۆستە لە سربیا وەربگرێت.\nبەرلەوەی ببێتە سەرۆک وەزیران، ئانا سێ جار بووەتە وەزیر؛ سەرەتا لە ١١ی ئابی ٢٠١٦ تاوەکوو ٢٩ی حوزەیرانی ٢٠١٧ بووە وەزیری بەڕێوەبردنی گشتی، ئەو لە ماوەی ١٦ی ئایار تاوەکوو ٢٩ی ئایاری ٢٠١٨ بە وەکالەت بووە وەزیری دارایی، دواتر لە ماوەی ٢٢ی تشرینن یەکەم تاوەکوو ٢٨ی تشرینی یەکەمی ٢٠٢٠ بە وەکالەت بووە وەزیری دەرەوە.\nلە ساڵی ٢٠١٨، بەپێی بڵاوکراوەیەکی دەزگای فۆربیس، ئانا لەپلەی ٨٨ەمی بەهێزترین ژنانی جیهان هات.\n^ "Ana Brnabić mandatarka za sastav nove Vlade". N1. 15 June 2017. Archived from the original on ١٣ی تەممووزی ٢٠١٨. Retrieved 16 June 2017. Check date values in: |ڕێکەوتی ئەرشیڤ= (help) ١٣ی تەممووزی ٢٠١٨ لە وەیبەک مەشین، ئەرشیڤ کراوە.\n^ "The World's Most Powerful Women in 2019". forbes.com. Retrieved 2018-12-22.\n^ "The Most Powerful Women In Politics 2019: Merkel, Pelosi And The Women Running The World". forbes.com. Retrieved 2018-12-22.\nوەرگیراو لە «https://ckb.wikipedia.org/w/index.php?title=ئانا_برنابیچ&oldid=893364»


سەرەتا › باسنیوز › لەناوخۆی کوردستانەوە هەوڵێکی مەترسیدار لە دژی مووچەخۆران دەدرێت\n2019/05/16 | 10:20\n(هەواڵ كوردستان)- چاودێران: ئەوانەی هەوڵەکە دەدەن جۆرێک لە هەماهەنگییان لەگەڵ عەبادی هەیە\nبە پێویستیشی زانی، حکوومەتی ھەرێمی کوردستان لەگەڵ بەغدا لەسەر هێڵ بێت بۆ ئەوەی کەلێن نەکەوێتە نێوانیان.\nئەوەشی نەشاردەوە کە ئێستا حەیدەر عەبادی، سەرۆک وەزیرانی پێشووی عێراق، بەرەیەکی لەدژی عادل عەبدولمەھدی و کوردستان کردووەتەوە و نایەوێت پەیوەندیی نێوانیان باش بێت، بۆیە جۆرێک لە ھەماھەنگی لەنێوان حەیدەر عەبادی و ئەو گرووپەی ناوخۆی کوردستان هەیە کە دەنگۆکان بڵاو دەکەنەوە.\nهەر لەمبارەیەوە د.\nمەدحەد سلێمان، چاودێری سیاسی بە (باسنیوز)ی ڕاگەیاند: ”لەبودجەی عێراقدا دوو شت لە یەکتری جیاکراوەتەوە، خودی بودجەکە لە (مووچە و بودجە و بودجەی پەرەپێدانی پارێزگاکان) پێکھاتووە، هەر لەو یاسارەدا بڕیار دراوە کە مووچە لە بودجە جیا بکرێتەوە، مووچە ئێستا دێت، بەڵام بودجە پەیوەست کراوە بە ناردنی ٢٥٠ ھەزار بەرمیل نەوت لە ڕۆژێکدا، کەواتە ئەگەر ئەو نەوتەش نەڕوات، مووچە ھەر دێت، بەداخەوە ئێستا ھەندێک پەرلەمانتاری کورد دەیانەوێت ئەو دەستەواژەیە بەھەڵە بەکار بھێنن، چونکە تائێستا بودجە نەنێردراوە تا ببڕدرێت، لێدوانی وەزیری نەوتی عێراقیش کە دەڵێت بودجەی کوردستان دەبڕین کە ئەگەر نەوت ڕادەست نەکات، دەی دەبێت خەڵک بزانن بودجە نەھاتووە تا ببڕدرێت“.


له رۆژی كیمیابارانه‌كه زۆرترین كه‌سی شه‌هید ده‌بێت و دوای 4 مانگ ده‌زانێت\nسەعید كاكه شێخ، كه خاوەنی زۆرترین شەهیدی شاری هەڵەبجەیە و له كیمیابارانه‌كه‌دا 35 كه‌سی له ده‌ست داوه، له كاتی كاره‌ساته‌كه‌ی شاره‌كه‌یدا، ئه‌و له كه‌ركووك قوتابی بووه، بۆیە دواى كیمیابارانه‌كه 4 مانگى پێ ده‌چێت، تا خۆی ده‌گه‌یه‌نێته ئۆردوگاکانی ئێران, ئەوکات دەزانێت خێزانەکەی لە دەست داوە.\nسه‌عید كاكه شێخ، كه ئه‌و كات ته‌مه‌نی 20 ساڵ بووه و ئێستاش فه‌رمانبه‌ری مۆنۆمێنتی هه‌ڵه‌بجه‌یه، رۆژانه به ناو دیمه‌نه تراژیدییه‌كانی وێنه و يادگارییه تاڵه‌كانی كاتی كیمیابارانه‌كه‌دا گوزه‌ر ده‌كات، سه‌باره‌ت به چیرۆكه‌كه‌ی دوای كاره‌ساته‌كه، تا ئه‌و كاته‌ی خۆی ده‌گه‌یه‌نێته ئێران بۆ دۆزینه‌وه‌ی خێزانه‌كه‌ی، ده‌ڵێت: "ئه‌و كات من قوتابی قۆناغی یه‌كه‌مى په‌یمانگا بووم له كه‌ركووك، شه‌و هه‌واڵمان پێ گه‌یشتو كه هه‌ڵه‌بجه كیمیاباران كراوه، رۆژی دواتر كاتێك گه‌یشتینه‌وه سلێمانی، كار له‌كار ترازا بوو، رێگه‌ش نه‌بوو بگه‌ڕێینه‌وه بۆ هه‌ڵه‌بجه, تا نزیكه‌ی 2 مانگ، رۆژانه سه‌ردانی وێستگه‌ی گواستنه‌وه "گه‌راج"ـمان ده‌كرد، بۆ ئه‌وه‌ی زانیاری له‌سه‌ر دۆخی هه‌ڵه‌بجه بزانین، به‌ڵام هه‌ر كه‌سێك به جۆرێك هه‌واڵی پێ ده‌داین".\nئاماژه به‌وه‌ش ده‌دات، "پێیان گوتم باوكت بێتاقه‌ته و گوتوویه‌تی به هه‌ر شێوه‌یه‌ك بێت، ده‌بێت خۆی بگه‌یه‌نێته ئێران، منیش تاقیكردنه‌وه‌ی وه‌رزێكی په‌یمانگام ته‌واو نه‌كردبوو، به‌ڵام ماڵی پورێكم گوتیان تا خوێندنه‌كه‌ت ته‌واو نه‌كه‌یت، نابێت بچیت. سه‌ره‌تا له ڕێگه‌ی هه‌ولێره‌وه هه‌وڵێكم دا، به‌ڵام سه‌ركه‌وتوو نه‌بووم، دواتر گه‌ڕامه‌وه و خوێندنه‌كه‌م ته‌واو كرد، ئینجا له رێگه‌ی رانیه و قه‌ڵادزێوه چووینه قه‌ندیل و له‌وێشه‌وه خۆمان گه‌یانده ناوچه‌ی سه‌رده‌شت".\nناوی تەواوی خێزانەکەی كاكه شێخ و کەسوکارەکەی له‌سه‌ر تابلۆ ره‌شه‌كه‌ی ناو مۆنۆمێنتی هه‌ڵه‌بجه نووسراونه‌ته‌وه، ئه‌و ڕۆژانە له‌گه‌ڵ دخوێندەوەیاندا، ئاهیان بۆ هەڵدەکێشێت، چونکە وەك خۆی دەڵێت: "نازانم بیر لە کامیان بکەمەوە، تەمەنی من هی ئەو کۆستە گەورەیە نەبوو".\nله 16ی مارسی ساڵی 1988، رژێمی به‌عسی رووخاو، شاری هه‌ڵه‌بجه‌ی كیمیاباران كرد، له ئه‌نجامدا زیاتر له 5 هه‌زار كه‌س ده‌ستبه‌جێ شه‌هید بوون و دواتریش له‌ژێر كاریگه‌ریی گازه ژه‌هراوییه‌كه، به هه‌زاران كه‌سی دیكه و تا ساڵی دواتریش، گیانیان سپارد، ئه‌مه‌و وێڕای برینداربوونی نزیكه‌ی 10 هه‌زار كه‌سی دیكه له‌و كیمیابارانه‌دا، تاوانه‌كه‌شیان ته‌نیا ئه‌وه بوو، كه كورد بوون.


"بۆردومانەکانی تورکیا بابەتێکی نوێ نییە و لە ساڵی 1992 تا ئێستا بەردەوامە" - پرس میدیا\nHome سڵایدشۆو کوردستان هەواڵ "بۆردومانەکانی تورکیا بابەتێکی نوێ نییە و لە ساڵی 1992 تا ئێستا بەردەوامە"\n"بۆردومانەکانی تورکیا بابەتێکی نوێ نییە و لە ساڵی 1992 تا ئێستا بەردەوامە"\nپرس میدیا 6/15/2020 09:15:00 pm سڵایدشۆو, کوردستان, هەواڵ,\nکارگێڕی دەڤەری دهۆکی هاوپەیمانی رایگەیاند، "ئەم بۆردومانانەی تورکیا بۆ سەر خاکی هەرێمی کوردستان، بابەتێکی نوێ نییە، لە ساڵی ١٩٩٢ تا ئێستا بەردەوامە".\nشڤان سەعید کارگێڕی دەڤەری دهۆکی هاوپەیمانیی نیشتمانی سەبارەت بە بۆردومانەکانی تورکیا بە "پرس میدیا"ی راگەیاند، "هێرشەکانی تورکیا بۆ سەر خاکی هەرێمی کوردستان، هێرشکردنە بۆ سەر خاک و ئاو و شاخی وڵاتێکی دیکە، ئەمەش بە پێشێلکردن دادەنرێت بۆ بنەما ئەخلاقییەکان بۆ پاراستنی سنووری وڵاتانی دیکە و نەبەزاندنی".\nئاماژەی بەوەشکرد، "بەداخەوە تا ئێستا نە پەرلەمانی کوردستان و عێراقیش، هیچ هەڵوێستێکی جددیان نەبووە، سەبارەت بەم هێرشە نارەوایانە، بەهۆی ئەوەی ئێمە تا ئێستا لە چوارچێوەی عێراقداین، پێویست بوو حکومەتی عێراق رێکارە دیبلۆماسی و یاساییەکان بگرێتە بەر، بۆ وەستاندنی ئەم هێرشانە".\nBy پرس میدیا at 6/15/2020 09:15:00 pm


ئاژانسەكانی جیهان بڵاویانكردەوە، نرخی نەوت بۆ ئەمڕۆ شەممە، 23-10-2021، بەشێوەیەك بووە كە نرخی نەوتی برێنت بە 85 دۆلار و 53 سەنت لە بازاڕەكانی جیهان مامەڵەی پێوەكراوە.\nهاوكات نرخی بەرمیلێك نەوتی خاوی ئەمریكیش بە 83 دۆلار و 76 سەنت مامەڵەی پێوەكراوە.\nخەڵك- ئەنجومەنی وەزیرانی نوێی ئەلًَمانیا، هەڕەشەی سەپاندنی سزانی نوێ دەكات بەسەر بیلاڕوس، بە پێوەندكردنی گەیشتن بە ڕەسیدی دارایی وڵاتەكە، گەر…\nخەڵك- هەرچەندە لە زۆرێك لە وڵاتانی جیهان و ڕۆژهەڵاتی ناوەڕاست بەتایبەت، ئەمساڵ كەمتر لە 10 كاتژمێری ماوە و جیهان هەنگاو بۆ ساڵی ئایندە دەنێت، بەڵام…\n26 تشرینی دووهەم 2021 12.25 pm\nخەڵك- بە گوێرەی دواین ئامار، تووشبووانی ڤایرۆسی كۆرۆنا لە جیهاندا گەیشتە 260 ملیۆن و 360 هەزار و 539 حاڵەت.


سه‌عد حه‌دیسی:حكومه‌تی عیراق پابه‌نده به ناردن و گه‌یاندنی موچه به‌فه‌رمانبه‌رانی ڕاسته‌قینه‌ی هه‌رێم\nسه‌عد حه‌دیسی وته‌بێژی فه‌رمی حكومه‌تی عیراقی له‌میانه‌ی گفتگۆیه‌كدا له‌گه‌ڵ به‌شی كوردی ده‌نگی ئه‌مریكا ڕایده‌گه‌یه‌نێت،حكومه‌تی ناوه‌ندی عیراقی پابه‌نده به پێدانی موچه به‌فه‌رمانبه‌رانی ڕاسته‌قینه‌ی هه‌رێم،ئه‌و پڕۆسه‌ی وردبینیه‌ش كه له‌لیستی ناوی فه‌رمانبه‌رانی هه‌رێمدا ده‌كرێت له‌ئه‌نجامدا بۆ ده‌سته‌به‌ركردن و پێدانی موچه‌یه به‌و فه‌رمانبه‌ره ڕاسته‌قینانه‌ی كه له‌ڕاستیدا ده‌وام له‌یه‌كێك له‌فه‌رمانگه حكومیه‌كاندا ده‌كه‌ن،هه‌روه‌ها ده‌شڵێت"دوای پڕۆسه‌ی وردبینی هه‌وڵ ده‌درێت میكانیزمێكی یاسایی و ده‌ستوری بدۆزرێته‌وه بۆ گه‌یاندنی موچه به‌فه‌رمانبه‌رانی هه‌رێمی كوردستان."\nماوه‌ی مانگێكه ده‌نگۆی پێدانی موچه‌ی فه‌رمانبه‌رانی هه‌رێم بۆته هه‌واڵی گه‌رم بۆ فه‌رمانبه‌ران و موچه خۆرانی هه‌رێمی كوردستان،كه‌م ڕۆژ هه‌یه حه‌یده‌ر عه‌بادی سه‌رۆك وه‌زیرانی عیراقیش له‌ڕێگای پۆسته‌كانیه‌وه له‌تۆڕێ كۆمه‌ڵایه‌تیه‌كان دابین كردنی موچه‌ی فه‌رمانبه‌رانی هه‌رێم له‌لایه‌ن به‌غداده‌وه وه‌ك مژده بۆ خه‌ڵكی هه‌رێمی كوردستان بڵاو نه‌كاته‌وه،به‌ڵام پێش پێدانی موچه‌كانیان له‌ئێستادا حكومه‌تی ناوه‌ندی عیراق لیژنه‌ی هونه‌ری هاوبه‌شی له نێوان وه‌زاره‌ته‌كانی به‌غداد و هه‌ولێردا دروست كردوه و له‌ئێستاشدا له‌هه‌ردوو وه‌زاره‌تی په‌روه‌رده و ته‌ندروستی حكومه‌تی هه‌رێمی كوردستانه‌وه وردبینی له‌ناوی فه‌رمانبه‌راندا ده‌ستپێكراوه.\nسه‌عد حه‌دیسی وته‌بێژی فه‌رمی حكومه‌تی عیراقی له‌گفتوگۆیه‌كدا له‌گه‌ڵ به‌شی كوردی ده‌نگی ئه‌مریكا وتی"ئه‌و پڕۆسه‌ی وردبینیه‌ی ده‌كرێت له ئه‌نجامدا بۆ ئه‌وه‌یه كه‌موچه دابین بكه‌ین بۆ ئه‌و فه‌رمانبه‌رانه‌ی ڕاسته‌قینه‌ن ،نه‌ك بۆ ئه‌و لایه‌ن و كه‌سانه‌ی كه ڕاسته‌قینه نین و شایسته نین كه خزمه‌تی حیزبی یا سیاسیان هه‌یه به‌ڵام له‌فه‌رمانگه‌یه‌كی حكومه‌تدا ده‌وام ناكه‌ن."\nحه‌دیسی وتیشی" ماوه‌ی سێ ساڵه حكومه‌تی ناوه‌ندی پڕۆسه‌ی وردبینی كردن و پێداچونه‌وه‌ی به‌ناوی فه‌رمانبه‌رانی حكومه‌تی ناوه‌ندی و ته‌نانه‌ت حكومه‌ته خۆجێیه‌كان ده‌ست پێكردووه،له‌پڕۆسه‌ی وردبینیدا كه كاری لیژنه هونه‌رییه‌كانه چه‌نده‌ها ناوی وه‌همی یاخود ناوی ئه‌و كه‌سانه‌ی كه‌موچه‌یان له‌دوو وه‌زاره‌ت هه‌یه\nپێشتر سه‌فین دزه‌یی وته‌بێژی حكومه‌تی هه‌رێمی كوردستان له‌گفتوگۆیه‌كدا له‌گه‌ڵ به‌شی كوردی ده‌نگی ئه‌مریكا ڕایگه‌یاندبوو"گه‌ر هاته سه‌ر ئه‌وه‌ی به‌غداد وتی من موچه ده‌ده‌مه فه‌رمانبه‌ران و موچه خۆرانی ته‌ندروستی یا په‌روه‌رده ڕاسته‌وخۆ بێ حكومه‌تی هه‌رێم ئه‌وه به‌ڕاستی ئه‌و گه‌مه‌یه نابێت به‌هه‌ست و قوتی خه‌ڵك بكرێت."\nبه‌ڵام سه‌عد حه‌دیسی وتی"ئێستا باسی شێوازی گه‌یاندنی موچه به‌فه‌رمانبه‌رانی هه‌رێم ناكه‌ین،دواجار ئێمه ده‌مانه‌وێت موچه بده‌ینه فه‌رمنبه‌رانی ڕاسته‌قینه كه كار له‌دامه‌زراوه و فه‌رمانگه‌یه‌كی حكومی هه‌رێمدا ده‌كه‌ن ،دوای پڕۆسه‌ی وردبینیش هه‌ڵده‌ستین به دیاریكردنی شێوازی گه‌یاندنی موچه‌كان"\nوتیشی"به‌ڵام ئه‌مه‌ش(شێوازی پێدان و گه‌یاندنی موچه به‌فه‌رمانبه‌رانی هه‌رێم) له‌ئێستادا جێی مشتومڕه ئایا بدرێته پارێزگاكان به‌ڕاسته‌وخۆ؟ یا حكومه‌تی ناوه‌ندی عیراقی به‌هه‌ماهه‌نگی له‌گه‌ڵ لایه‌نه سیاسیه‌كانی هه‌رێم هه‌ماهه‌نگی بكات بۆ دابه‌شكردنی موچه به میكانیزمێكی دیاریكراو به‌واتای په‌یوه‌ندی ڕاسته‌خۆی له‌گه‌ڵ فه‌رمانبه‌رانی هه‌رێم به‌شێوازی ڕاسته‌وخۆ ،هه‌موو ئه‌وانه له‌دوای كۆبونه‌وه و دانیشتنه ته‌كنیكیه‌كان یه‌كلایی ده‌كرێته‌وه كه تیمه هاوبه‌شه‌كان ئه‌نجامی ده‌ده‌ن."\nوته‌بێژی حكومه‌تی عیراقی له‌گفتوگۆكه‌دا له‌گه‌ڵ به‌شی كوردی ده‌نگی ئه‌مریكا چه‌ند جارێك وتی"له‌ئه‌نجامدا ئێمه وه‌ك حكومه‌تی ناوه‌ندی هه‌وڵ ده‌ده‌ین و پابه‌ندین به دابین كردنی موچه‌ی فه‌رمانبه‌رانی هه‌رێم هه‌روه‌ك چۆن بۆ شاره‌كانی دیكه‌ی عیراق موچێ بۆ فه‌رمانبه‌ران دابین ده‌كه‌ین"\nحه‌دیسی وتیشی"هۆكاری پێنه‌دانی موچه‌ی فه‌رمانبه‌رانی هه‌رێم له‌ماوه‌كانی ڕابردوودا هۆكاری ئه‌و سیاسه‌ته تاكڕه‌وانه‌ی حكومه‌تی هه‌رێم بوو به‌تایبه‌ت له‌كێڵگه نه‌وتیه‌كانی هه‌رێم و كه‌ركوك دوور له ویستی حكومه‌تی ناوه‌ندی عیراق،هه‌موو ئه‌وانه‌ش بوه هۆی دروست بونی ئه‌و قه‌یرانانه و پێنه‌دانی موچه."\nله‌باره‌ی كاتی پێدانی موچه به‌فه‌رمانبه‌رانی هه‌رێم وته‌بێژی حكومه‌تی عیراقی وتی"وه‌ك وتم شێوازی پێدانی موچه‌كانیش داده‌نێین بۆ دوای ته‌واو بوونی پڕۆسه‌ی وردبینی هه‌وڵ ده‌درێت میكانیزمێكی یاسایی و ده‌ستوری بدۆزرێته‌وه كه گره‌نتی مافی هه‌موو ئه‌و فه‌رمانبه‌ره ڕاسته‌قینانه‌ی هه‌رێم بكات بۆ دابه‌ش كردن و گه‌یشتنی موچه‌كان پێیان "


سەرلەبەیانی ئەمڕۆ ١٩-٩-٢٠٢١، دەستەیەکی مەکتەبی ڕێکخستن کەپێک هاتبوو لەژمارەک ئەندامانی مەکتەب کەنوێنەرانی بۆردەکانی ڕێکخستن وهەڵسەنگاندن وبەدواداچون و ئامارو ڕاگەیاندن سەردانی کۆمیتەکانی تەکیەو شۆڕش وئاغجەلەرو فەرمانبەران وچەمچەماڵیانکرد لەسنوری مەڵبەندی ڕێکخستنی چەمچەماڵ.\nلەوسەردانانەدا کۆبونەوە لەگەڵ ستافی کۆمیتەکان ودواترپێشوازیان لەوئاپۆرەی هەڤاڵانی نوێکرد لەوسنورانەدا.\nلەکەش وهەوایەکی دیموکراسیانەدا هەڵبژاردن بۆ ئەوئۆرگانەنوێینانەکرا ولێپرسراوی کەرت وپۆلەکانیان هەڵبژێردران ولەلایەن هەیئەتی مەکتەبی ڕێکخستنەوە پیرۆزبایان لێ کراو و دەستخۆشیان لێکراکە خەبات وتێکۆشانی خۆیان لەناوڕیزەکانی یەکێتی نیشتمانی کوردستاندا دەستپێبکەن .\nهەرواها داوایان لێکرا کەبەوپەڕی توانایانەوە دەسپێکی کارەکانیان لەناوئۆرگانەکاندا کارکردن بێت بۆسەرخستنی لیستی هاوپەیمانی کوردستان وهەڵمەتی دەرگابەدەرگا لەسنوری کۆمیتەکانیان بکەن تا زۆرترین کاندیدی لیستی هاوپەیمانی سەربکەون ببنە داکۆکیکاری تەواوی مافەکانیان لەبغداد وهیوای سەرکەوتنیان بۆخواستن پاشان هەڤاڵانی مەڵبەندوکۆمیتەکان سوپاسی ئەوسەردان وبەسەرکردنەوپشتیوانەی مەکتەبی ڕێکخستنیان کرد وبەڵێنیان دا درێغی نەکەن لەکارکردن بۆسەرخستنی لیستی هاوپەیمانی وکاندیدەکانیان.\nپاشان هەیئەتەکەی مەکتەبی ڕێکخستن چەند بنەماڵەیەکی تێکۆشەری سنورەکەیان بەسەرکردەوەو داوایان لێکردن پشتیوانی لەلیستی هاوپەیمانی کوردستان بکەن بۆسەرخستنی لەم هەڵبژاردنانەدا.\n113 جار خوێندراوه‌ته‌وه\n9/19/2021 7:04:19 PM\nدیلان غەفور رونکردنەوەیەکی بڵاوکردەوە...\nدیلان غەفور رونکردنەوەیەکی بڵاوکردەوە


ئەمڕۆ، ڕۆژی جیهانیی بەگژداچوونەوەی بەبیابانبوون و وشكەساڵی یە – تۆڕی میدیایی خەڵک\n2019/06/17 - 10:56 AM\nساڵانە و لە ژێر ناونیشانی جیاجیای پەیوەست بە پاراستنی ژینگە كۆڕو كۆبوونەوەی جیاجیا لە وڵاتاندا ئەنجام دەدرێت و بە تایبەتر وڵاتێك دیاریدەكرێت بۆ میوانداریكردنی وڵاتانی دیكە، كە تێر و تەسەلتر مەترسییەكانی سەر ژینگە بەرباس دەخرێن.\nئەمساڵ لە وڵاتی توركیا، لە ژێر ناونیشانی، با پێكەوە گەشە بە داهاتووبدەین، هەڵمەتێك بۆ بەگژا چوونەوەی بە بیابان بوون لە 17ی حوزەیراندا، بەڕێوە دەبرێت، بۆ ئەم ساڵ تەوەرەكان بەم شێوەیەن:\n– زەوییەكان و وشكەساڵیی: بۆ ساڵی 2035 وا خەمڵێنراوە 1.8 ملیار كەس بە هۆی كەم ئاوییەوە بناڵێنن و، سێیەكی جیهانیش لە زۆربەكارهێنانی ئاو، تێیبپەڕێنن.\n– زەوی و ئاسایشی مرۆیی: بە پێنانە ناو ساڵی 2045، نزیكەی 135 ملیۆن كەس كۆچ و ڕەو دەكەن.\n– زەوی و ژینگە: گێڕانەوەی خاكی سیستمی ژینگەیی داهێزراو، دەتوانێت ساڵانە نزیكەی 3ملیار تۆن لە كاربۆن خەزن بكرێت، كە یەكسانە بە نزیكەی 25٪ بەكارهێنانی زەوییەكان.\n٭ بەبیابانبوون و ئامانجەكانی گەشەپێدانی بەردەوام:\nپلانی ئەو كارە تا ساڵی 2030 بۆ ئەوەیە هەسارەكەمان لە داڕووخان بپارێزێت و، دەرامەتە سروشتییەكان جوان بەڕێوە ببرێن.\nهەروەك بۆ ئەوەی هەرچی زووە ڕێوشوێنی پێویست لە بەرانبەر گۆڕانكارییەكانی ژینگەییدا، بگیرێنە بەر.\nبە بیابانبوون داهێزرانی زەوییە لەناوچە چۆڵ و بیابانەكاندا، یان لو ناوچانەی تەڕ و نیمچە تەڕن.\nبەبیابانبوون، واتە گۆڕانی زەوی جێی ژیان‌و كشتوكاڵ بۆ دۆخی وشك‌و بیابان كە زیانێكی گەورە لە سامانی سروشتی دەدات‌و دەبێتە دابەزینی ئاستی بەرهەمی زەوی.\nـ گرنگترین زیانەكانی بەبیابانبوون..\n1- بێ بەرهەم بوونی زەوی: بەجۆرێك زەوی ماددە خۆراكییەكانی لەدەستدەدات‌و خوێی تێدا كەڵەكە دەبێت، ئەماش وا دەكات خۆڵەكەی بۆ كشتوكاڵ كەڵكی نەبێت‌و ئاوی بارانیش ناتوانێ ڕۆبچێتە نێویەوە.\n2- زیانپێكەوتنی ڕووەكی سروشتی: بەبیابانبوون توانای زەوی بۆ ژیانی ڕووەك كەمدەكاتەوە، ڕەگی ڕووەكەكان ئاوی كۆگاكراویان لەدەستدەدەن‌و ئەمەش وا دەكات توانای مانەوەیان لە ژیان لەدەستبدەن.\n3- خۆخواردنەوەی خاك‌و ڕاماڵینی: كەمبوونەوەی ڕووەكی سروشتی دەبێتە هۆی ڕاماڵرانی خاك لە شوێنی خۆی، خۆخواردنەوەی خاكیش كۆتا هەنگاوی داتەپینی بەردەوامی خۆڵە.\n4- ڕوودانی كارەساتی سروشتی: لە دۆخی بەبیابانبووندا زەوی زیاتر لە هەر كاتێكی دیكە ڕووبەڕووی لافاو و گێژەڵووكە و پیسبوون دەبێتەوە.\n5- پیسبوونی ئاو: هەندێكجار بەهۆی خۆڵبارین‌و میكرۆبی نێو هەواوە سەرچاوەكانی ئاو پیس دەبن، هەروەك چۆن ڕووەك ڕۆڵێكی سەرەكی لە پاكبوونی سەرچاوەكانی ئاودا دەبینێ، كەواتە بەبێ بوونی ڕووەك پیسبوونی ئاو ڕوودەدات.\n6- برسێتی‌و هەژاری: بەهۆی وشكەساڵی‌و لەدەستدانی خاكی بەبەرهەم، دانیشتووان هەژار و هەروەها ئاژەڵەكانیش لاواز و برسی دەبن‌و زۆرێكیان لەنێودەچن.\n7- كۆچی بەكۆمەڵ: بەدرێژای مێژوو، بەبیابانبوون جووڵێنەری سەرەكی كۆچی مرۆڤەكان بووە.\n8- مەترسی لەبەینچوون: زۆرێك لەو بوونەوەرانەی لە زەوی بەپیت‌و بەبەرهەمدا دەژین بەهۆی بەبیابانبوون‌و گۆڕانی سیستمی ژینگەییەوە لەبەیندەچن.\n9- نەخۆشییە گواستراوەكان: بەهۆی كۆچی دانیشتووان‌و تێكەڵبوونی زیاتری خەڵكەوە كە یەكێكە لە دەرهاویشتەكانی بەبیابانبوون، نەخۆشییەكانی كۆئەندامی هەناسە و هەروەها نەخۆشییە گواستراوەكانی دیكەش بڵاودەبنەوە.\nدوای زانینی زیانەكانی بەبیابانبوون، پێویستە هۆكارەكانی دروستبوونیشی بزانین، بەشێوەیەكی گشتی زیاتر بەهۆی ئەم هۆكارانەوە دیاردەی بەبیابانبوون دروست دەبێت:\nـ زیادەڕەوی لە لەوەڕاندند، لەدەستدانی ڕووەكی سروشتی،لەناوبردنی دارستانەكان\nـ چڕی دانیشتووان لە ناوچەیەكی،دیارییكراوی زەویدا،گۆڕانی كەشوهەوا،برسێتی‌و هەژاری‌و ناسەقامگیری سیاسی،وشكەساڵی\nهۆكاری سەرەكیی ئەو دیاردەیەیش، بریتییەلە چالاكییەكانی مرۆیی و بارگۆڕانەكانی ژینگەیی.\nبەبیابانبوون چییە: بەبیابانبوون بۆیە ڕوودەدات، چونكی سیستمی ژینگەیی زەوییە وشكەكان، كە زۆرتر لە سێیەكی جیهانی گرتووەتەوە، بەرەوڕووی خراپ بەكارهێنان و زۆر بەكارهێنان و بەكارهێنانی نەگونجاو، بووەتەوە.\nهەروەك دەگونجێت هەژاریی، ناسەقامگیریی سیاسیی، لابردنی دارە بڕاوەكان، ئاژەڵداریی زۆر و خراپ ئاودان، ببنە هۆكاری ئەو دۆخە.\nلەرۆژی 17ی حوزەیران جیهان بەو بۆنەیەوە ئاهەنگ دەگێڕێت و، هۆشیاریی گشتیی بەهێزتر دەكرێت و، هەوڵە نێودەوڵەتییەكان، بەرز دەنرخێنرێن.\nهەرێمی كوردستان و بەبیابانبوون.\nبەداخەوە ماوەی چەند ساڵێكە لەچەند ناوچەیەكی هەرێمی كوردستان بەتایبەتی گەرمیان و بەشێك لە ناوچەكانی دەرەوەی ئیدارەی هەرێم دیاردەی بەبیابانبوون بونی هەیە، وێڕای ئاگاداركردنەوەی حكومەت و لایەنی پەیوەندیدار و بەستنی كۆڕ و سمینار لەو ناوچانە، بەداخەوە حكومەت هیچ گرنگییەكی بەو گرفتە نەداوە هەر ئەوەشە وای كردووە، ئەو مەترسییە ساڵانە ڕوو لە زێادبوون و فراوان بوون بكات.\nئامادەكردنی: رێكخراوی ئایندە بۆ پاراستنی ژینگە\nبەبیابانبوونپاراستنی ژینگەزەوی و ژینگەژینگەوشكەساڵی\nپڕۆفایلی هونەرمەندی نێوداری كورد ئیسماعیلی سابووری\nتەڤگەری ئازادی پڕۆژەیەك بۆ چارەسەركردنی كێشەی ناوچە جێناكۆكەكان ڕادەگەیەنێت\nپۆلیسی دارستانی پێنجوێن دەستی بەسەر٤٠ فەردە خەڵوزدا گرت


ناسنامەی گومانباری تەقینەوەکەی شاری نیویۆرک ئاشکرا دەبێت\nکاربەدەسـتانی نیویۆرک ناسنامەی ئەو کەسەیان ئاشکرا کرد کە لە وێستگەی میترۆی پـۆرت ئەثۆرێتی شارەکە بۆمبێکی بە خۆیدا تەقاندەوە و لە ئاکامدا خۆی و 4 کەسی دیکە برینداربوون.\nکاربەدەسـتێک بۆ ئاژانسی دەنگ‌وباسی ئەسۆشیەتد پـرێسی ئاشکراکرد، گومانبارەکە ناوی عەقائدوڵڵایە و تەمەنی 27 ساڵە و دانیشتووی شاری نیویۆرک. هەروەها دەڵێن بە ڕەچەڵک بەنگلادیشیـیە.\nپـۆلیسی نیویۆرک دەڵێت هەوڵێکی تێرۆرستی بووە و عەقائد لە ژێر کاریگەری بیروباوەڕی داعش بووە، بەڵام دەشڵێن هیچ بەڵگەیەک نیـیە گومانی ئەوەی لێبکرد پەیوەندی ڕاستەوخۆی بە داعشەوە هەبووبێت. هەروەها دەڵێن بۆمبەکە دەسـتکردی خۆماڵی بووە و لە جۆری لولەیی.\nلەلای خۆشیانەوە باڵیۆزخانەی بەنگلادیش لە واشنتن سەبارەت بە هێرشەکە بەیاننامەیەکیان بڵاوکردەوە و تیایدا هەڵوێستی بەنگلادیش ڕوون دەکەنەوە سەبارەت بە هێرشەکە، ئەمەش دەقی بەیاننامەکەیە:\n" حکومەتی بەنگلادیش پابەندە بەو سیاسەتەی کە هیچ لێبووردەیەکی نەبێت بەرامبەر تیرۆر ، هەروەها سەرکۆنەی تیرۆر و توندوتیژی و هەموو شێوەکانی توندڕەویی دەکات لە هەر شوێنێکی دنیادا بێت بە ڕووداوەکەی بەیانی ڕۆژی دووشەممەی شاری نیویۆرکیشەوە.\n" تیرۆریست کەسێکە کە ڕەگەز و دینی خۆی لەبەرچاو نەگرتووە و دەبێت ڕووبەڕووی دادگا ببێتەوە."\nجێی ئاماژەیە بەیانی ئەمڕۆ دووشەممە و لە کاتی قەرەباڵغی هاتوچۆ، لە نێو ڕێڕەوێکی وێستگەی میترۆی پـۆرت ئەثۆرێتی و تایم سکوێر شاری نیویۆرک تەقینەوەیەک بوو و دەسـتبەجێ خەڵکی شوێنی تەقینەوەکەیان چۆڵ کرد و هێزەکانی پـۆلیس و فریاگوزاری گەیشتنە شوێنی ڕووداوەکە.


سەرکەوتنی بزوتنەوەی نارەزایەتی مامۆستایان لەگرەوی چیدایە؟ - ئاوێنه\nسەرکەوتنی بزوتنەوەی نارەزایەتی مامۆستایان لەگرەوی چیدایە؟\nنارەزایەتی مامۆستایان‌و بەشێکی زۆر لەکرێکاران‌و کارمەندان، بەدژی سیستەمی پاشکەوتکردنی موچەو دواکەوتنی موچەکانیان، لەسەراسەری کوردستاندا، درێژەی هەیە. لەزۆنی سەوزو نیلیدا ئەم نارەزایەتیانە پێیان ناوەتە ئاستێکی باڵاترەوە. کۆبونەوەو مانگرتن‌و بایکۆت بەشێوەیەکی بەرفراوان بەردەوامی هەیەو تەواوی دەرگای قوتابخانەکان داخراون. بەڵام سەرباری پیداگری و سوربوونی مامۆستایان لەسەر خواستەکانیان، وەسەرباری بەردەوامی کۆبونەوەو مانگرتن‌و بایکۆت، هێشتا دەسەڵاتی سیاسی ئامادە نییە وەڵام بەداوا سادەو ڕەواکانی مامۆستایان بداتەوە.\nبە جیا لە پێداویستی رێکخراوبوون و یەکگرتووبوون و پاراستنی ریزی سەربەخۆ، بەدەستهێنانی پشتیوانی و هاوپشتی کرێکاران و کارمەندان و خوێندکاران و کەس و کاری خوێندکاران، بۆ خواستەکانیان، یەکێکی ترە لەو مەسەلانەی کە پێویستە بزوتنەوەی نارەزایەتی مامۆستایان و کارمەندان لێی بەهرەمەند بن. ئەگەر بەسەدان قوتابخانە دەوام تیایاندا راگیراوە، بەهەزاران هەزاران مامۆستا دەستیان داوەتە کۆبونەوەو مانگرتن و بایکۆت. ئەوا سەدان هەزار خوێندکار لەچاوەروانی گەرانەوەدان بۆ دەوام… ئەو سەدان هەزار خوێندکارە، بە تایبەتی خوێندکارانی ناوەندی و ئامادەیی و پەیمانگاو زانکۆکان، لەشکرێکی زۆر گەورەن و پێویستە بچنە پشت داواو داخوازیە رەواکانی مامۆستایان و لە پاڵیاندا بوەستن. بەدەنگی بەرز پشتیوانی لە داخوازیەکانی مامۆستایان بکەن… هەروەها کەس و کاری خوێندکاران، دایک و باوک و خوشک و کەس و کاریان، پێویستە ئەمانیش بەریزی ئەم لەشکرەوە پەیوەست بن. چوونی خوێندکاران و کەس وکاریان بۆ پشت داخوازیەکانی مامۆستایان، پشتیوانیکردن لێیان چ بە وەستان لەپاڵیان بێت، یان بە شێوازی تری گونجاو، دەتوانێ دەسەڵاتی کەڕو کوێر…\nبخاتە ژێر گوشاری جەماوەری گەورەترو فروانترو بیانخاتە لەرزە. هەروەها پشتیوانی کرێکاران و ناوەندە کرێکاریی و بەرهەم هێنەکان لە مامۆستایان، چ بە ناردنی پەیام و دەستەی نوێنەرایەتی و چ بەدەستدانە کۆبونەوە و مانگرتن و کار راگرتن… هێزێکی زۆر گەورە دەبەخشێت بە بزوتنەوەی نارەزایەتی مامۆستایان بۆ داسەپاندنی خواستەکانیان بەسەر دەسەڵاتدا… پاراستنی ریزی سەربەخۆ و هەڵبژاردنی نوێنەرانی واقعی و ئازادانە کۆبونەوەی گشتی مامۆستایان خۆیاندا، تا دەگاتە بەرچاو رۆشنی لە چونیەتی بەدەستهێنانی داخوازیەکان… دەتوانێ هاوکار بێت بۆ راکیشانی پشتیوانی چینی کرێکارو توێژەکانی تری کۆمەڵگا، لە داواو ویستەکانی مامۆستایان. چینی کرێکارو رابەرانی بزوتنەوە کۆمەڵایەتەکانی تر نابێ رێگەبدەن، مامۆستایان وەکو توێژیکی کۆمەڵایەتی بە تەنها بن بۆ بەدیهێنانی خواستەکانیان…\nمامۆستایان، وەکو توێژێکی بەرینی کۆمەڵایەتی، ئاگان بەوەی هەرێمی کوردستان دەمێکە کراوەتە دوو زون، لە ژێر قەڵەمرەوی دوو پارتی سیاسیدا. کە زونی زەردو زونی سەوزو لە ئێستادا نیلیش بەشێکە لە زونی سەوز. ئەم دوو زونە پاوانی دوو حزبی سەرەکی پارتی و یەکیتیە. کە هەر یەکەیان دەسەڵاتی بەسەر زونی خۆیدا بە پشتیوانی وڵاتانی ناوچەکە و خۆبەستنەوە بەسیاسەتی رۆژی زلهیزەکانی دنیادا، داسەپاندووە. بەو راستیە سادانەوە، بەرپرسی زونی زەرد پارتی و بەرپرسی زونی سەوز یەكێتیە. کە هەرکام لەم دووپارتە، هەموو جومگەکانی دەسەڵاتدارێتی سیاسی و ئابوری و ئیداری و ئاسایش و زونی ژێر دەسەلاتی خۆیانیان بەدەستەوە گرتووە. بەو مانایە یەکێتی بەرپرسی زونی سەوزو پارتی بەپرسی زونی زەردە. نارەزایەتی و خۆپیشاندان لە زونی زەردا دەبێ روو لە پارتی و لە زونی سەوزدا رووی لە یەکێتی و نیلی بێت.\nناکرێ رێگە بدرێت یەکیتی نیشتیمانی، شانی خۆی لە داخوازییەکانی کرێکاران و کارمەندان و مامۆستایان لە زونی سەوز خاڵی بکاتەوە و رووی نارەزایەتیە رەواکانی زونی سەوز ئاراستەی پارتی بکات. بە پێچەوانەشەوە نارەزایەتی و نەفرەتی کرێکاران و کارمەندان و مامۆستایان لە زونی زەردا، دەبێ روو لە پارتی بێت و نابێ لەژێر هیچ بیانویەکدا ڕێگە بدرێت پارتی شانی خۆی لە داواو داخوازیەکانی خەڵکی زونی زەردا خاڵی بکاتەوە و بەرپرسیاریەتی ئاراستەی دەسەڵاتی زونی سەوز بکات. یەكێتی و پارتی هوشیارانە دەیانەوێت ئاراستەی نەفرەت و تورەیی جەماوەری بەلارێدا ببەن و شانی خۆیان خاڵی بکەنەوەو بیخەنە سەر یەکتری، تا دەسەڵاتی خۆیان لە زونی خۆیان پارێزراو بێت و لە گوشاری جەماوەری نارازی بە دووربن.\nداخوازیەکانی خۆپیشاندانە نارەزایەتیەکانی کارمەندان و مامۆستایان لە زونی سەوزدا، روی لەیەکێتی نیشتیمانیی و هێزە بەشدارەکانی دەسەڵاتە لەو ناوچەیەدا. پارێزگاری سلێمانی نوێنەری یەكیتی نیشتمانیە و نوێنەری خەڵکی شاری سلێمانی نییە، تا بکرێت تەتەر بۆ گەیاندنی داخوازیەکانی زونی سەوز بەدەسەلاتی زونی زەرد، لە ژێر ناوی ئەوەی حکومەت لە هەولێرە. نە حکومەتێک لە دنیای واقعیدا بوونی هەیەو نە پەرلەمانێک… ئەمە درۆیەکی هێندە گەورەیە هەموو کەسێکی هوشیار دەیزانێت. بۆیە کرێکاران و کارمەندان و جەماوەری نارازی لە زونی زەردا، رووی داواو داخوازییەکانیان و نەفرەتیان لەپارتی و لە زون سەوزیشدا لە یەکیتی نیشتیمانییە و دەبێ ئەوان وەڵام بدەنەوە. داهات و دەسەلات و سەرکوت و بێمافی، هەر زونێک لەدەستی حزبی باڵادەستی ئەو زونەدایە.\nئەو حزب و رێكخراوانەی کە پێشتر و بەر لە کابینەی حکومەتی بنکەفروان!! خۆیان بە ئۆپۆزیسێۆن دەزانی… وە پاشان چوونە ناو حکومەتی بنکە فراوانەوە، ئێستا لە هەلومەرجی مایەپوچی و حکومەت و پەرلەمانەکەیاندا، کە لەکۆمپانیایەکی دابەشکردنی پۆست و سامان، زیاتر شتێکی تر نەبوو… ئەندام پەرلەمان و بەرپرسەکانیان، بەهەموو تەسەلیەکی ژیانی شاهانەیانەوە، خەریکی کڕوزانەوەو خۆ هەڵواسینن بە بزوتنەوەی نارەزایەتی جەماوەری کوردستانەوە. دەچنە ریزی مامۆستایانی نارازی بۆ موچە، لەپاڵ مانگرتنی فەرمانبەراندا خۆیان غەمبارنیشان دەدەن. ئەم جەنابانە نەک بۆ هەڵوەشاندنەوەی سیستەمی پاشەکەوتی موچە، یان بۆ وەرگرتنی موچەی فەرمانبەران لەکاتی خۆیدا، بەڵکو بۆ ئەوەی نارەزایەتی جەماوەری بکەنە دەستمایەی سیاسی بۆ گەرانەوەیان بۆ کۆمپانیای حکومەت و پەرلەمانەکەیان لە هەولێر، فرمیسکی درۆینە دەرێژن. کرێکاران و کارمەندان و مامۆستایان، نابێ رێگە بدەن ئەم خێڵە سازشکارە، خۆیان بە ویست و خواستەکانیانەوە هەڵبواسن.\nئەمانە لەهەر زونێک بن، بەشێکن لە دەسەڵاتی دزو گەندەڵ و مافیایی ئەو زونەی ئیستای بزوتنەوەی کوردایەتی. لە سنوری زونی سەوزو نیلیدا، جگە لە یەکێتی نیشتیمان هەموو ئەو حزبانە و بەپرسەکانیان بەر پرسن لە دۆخی ناهەمواری کرێکاران و کارمەندان و مامۆستایان و نابێ رێگەیان پێبدرێت شانی خۆیان لەو بەرپرسیاریەتیە خاڵی بکەنەوەو خۆیان وەکو دەم راست و غەمخۆری ئۆردوی نارازیان نیشان بدەن. بێگومان لە زونی زەردیشدا بە هەمان شێوە، ناکرێت ئەو حزب و رێکخراوانەی لەو زونەدان لەو حکومەت و پەرلەمانەدا بوون، ئێستا رێگەیان پێ بدرێت خۆیان بە نارەزایەتی خەڵکی ئەو زونەوە هەڵبواسن و خۆیان لەو هەموو سەرکوت و نابەرابەری و تاڵانیە، بێ بەری بکەن….\nشک لەوەدا نییە… بەهۆی نابەرابەری و دزی و تاڵانی ئاشکرا و دەسەڵاتی مافیایی و میلیشیایی بزوتنەوەی کوردایەتیەوە، خەڵکی کوردستان لە دۆخێکی تابڵێی ترسناک و نەخوازراودایە…هەموو ئەو پیداویستیانەی بۆ تاک و کۆمەڵ و ژیان کردنێکی تەندروست پێویستن… لە خزمەتگوزارییە سەرەتاییەکانەوە وەکو ئاو کارەباو سوتەمەنی… تا دەگات بەسەرەتایی ترین مافە فەردی و مەدەنیەکان و ئازادییەکان… تا دەگاتە زەوتکردنی بەری رەنجی خۆیان کە موچەیە… لێیان زەوتکراوە. بۆیە داواو داخوازیەکانی خەڵکی کوردستان یەکجار زۆرن… بەڵام لە ئێستادا مەسەلەی هەڵوەشاندنەوەی سیستەمی پاشەکەوتکردنی موچە و دانی موچەکان لە کاتی خۆیدا… سەرەکیترین داخوازی بەشی هەرەزۆری کرێکاران و کارمەندان و مامۆستایانی کوردستانە. کاراکردنەوەی پەرلەمان و یەککلایی کردنەوەی پرسی سەرۆکایەتی هەرێم… کە هەموو حزبەکان و بە تایبەتیش ئەوانەی لە تام کردنی کێك و شیرینی دەسەڵاتی حکومەت و پەرلەماندا!\nلە نیوەی رێگادا ناردرانە ماڵەوە، هەموو هەوڵێکیان ئەوەیە ئەم دۆخە ترسناکەی خەڵکی کوردستان ببەستنەوە، بە پەکخستنی پەرلەمان و پرسی سەرۆکایەتی هەرێمەوە، وەهەر بەو ئامانجەش هەموو هەوڵێکیان ئەوەیە سواری شەپۆلی نارەزایەتی خەڵکی کوردستان ببن و دەستکەوتەکانی هاتنە مەیدان خەڵکی کوردستان بۆ هەڵوەشاندنەوەی سیستەمی پاشەکەوتی موچە و دانی موچە لەکاتی خۆیدا بکەنە رێگایەک بۆ گەرانەوەیان بۆ هەولێرو دەم ژەنینەوە لە کێک و شیرینی دەسەڵات لە پەرلەمان و حکومەتێکی ساختەدا… کرێکاران و کارمەندان و مامۆستایان، دەبێ بەهوشیاری و چاوی کراوەوە بروانە ئەم ریزە لە سواڵکەرانی سیاسی و چاوچنۆکی سەرمایە لە کوردستاندا. نابێ رێگە بدەن داواو ویستە بەرهەقەکانی خۆیان تێکەڵ بە بەرژەوەندی جیای ئەم حزبانە ببێ، کە دورو نزیک پەیوەندی بە خواستەکانی خەڵکی کوردستانەوە نییە. هەڵوەشاندنەوەی سیستەمی پاشەکەوتکردنی موچەو دانی موچە لەکاتی خۆیدا… داخوازیەکی رەواو سەرەکی ئێستای بزوتنەوەی نارەزایەتی مامۆستایان و کارمەندانی کوردستانە. پێداگری لەسەریان، بە وەسیلەی رێکخراوبوون و بەرچاو رۆشنی و بە رێزی سەربەخۆیی خۆیانەوە، هەروەها بە پشتوانی بەشەکانی تری کۆمەڵگاوە، دەتوانرێ سەرکەوتنی بزوتنەوەی جەماوەری مامۆستایان، زامن بکرێت.\nبڵاوكراوه‌ته‌وه له 10-10-2016


له‌سه‌ر له‌شكركێشی توركیا، حكومه‌تی عێراق هاته ده‌نگ\nله‌سه‌ر بۆردومانكردنی هه‌رێمی كوردستان و شه‌هیدكردنی هاووڵاتیانی هه‌رێم، وه‌زاره‌تی ده‌ره‌وه‌ی عیراق په‌یامێكی ئاراسته‌ی وڵاتی توركیا كرد و رایگه‌یاند: پێویسته به زوترین كات توركیا هێزه‌كانیان بكشێنێته‌وه.\n24ی ئازاری 2018، ئه‌حمه‌د مه‌حجوب وته‌بێژی وه‌زاره‌تی ده‌ره‌وه‌ی عیراق، به ماڵپه‌ڕی سپۆتنیكی روسی راگه‌یاندووه: حكومه‌تی عیراق به‌هه‌موو شێوه‌یه‌ك بۆردومانكردنی هه‌ڕه‌مه‌كی فڕۆكه‌كانی توركیا له‌ناوچه‌كانی سه‌ر به پارێزگای هه‌ولێری هه‌رێمی كوردستان ره‌تده‌كاته‌وه، داوا ده‌كه‌ین هه‌ماهه‌نگی له‌وباره‌یه‌وه هه‌بێت، بۆئه‌وه‌ی هاووڵاتیان نه‌بن به قوربانی.\nوته‌بێژی وه‌زاره‌تی ده‌ره‌وه‌ی عیراق وتیشی: هه‌فته‌ی رابردوو وه‌زیری ده‌ره‌وه‌ی عیراق بریكاری وه‌زاره‌تی ده‌ره‌وه‌ی توركیای ئاگادار كردۆته‌وه، كه پێویسته هه‌ماهه‌نگی له‌گه‌ڵ عیراق بكرێت و ئه‌وه‌شی روونكردۆته‌وه، دژی هه‌ر ئۆپراسیۆنێكی سه‌ربازین له‌خاكی عیراقدا.\nئه‌حمه‌د مه‌حجوب ده‌ڵێت: داواش بریكاری وه‌زاره‌تی ده‌ره‌وه‌ی توركیا كراوه، به زوترین كات هێزه‌كانیان له ناوچه‌ی باشیك بكشێننه‌وه.